Lampin Anak Berdarah Kerana Kesan Sabun Mandi, Ikuti 4 Panduan Beli Produk Mandian Anak

Bagi sesetengah ibu bapa yang memandang ringan terhadap kualiti dan jenama barangan penjagaan bayi dan kanak-kanak, mereka kini sepatutnya lebih prihatin pada perubahan struktur kulit dan kesihatan bayi terutama apabila membeli produk mandian dan penjagaan bayi & kanak-kanak.
Pemilihan sabun mandian dan losyen untuk kanak-kanak tidak boleh diambil ringan oleh ibu bapa kerana struktur kulit bayi dan kanak-kanak yang lembut memerlukan penjagaan yang rapi dan penggunaan produk perlulah bersesuaian dengan kulit mereka.

Ini kerana tidak semestinya apa yang dirasakan baik untuk orang dewasa juga baik untuk si kecil anda. Memilih produk yang sesuai untuk anak perlu bijak kerana setiap produk di pasaran mengandungi bahan-bahan yang berlainan.
Menggunakan produk kesihatan yang tidak bersesuaian dengan kulit bayi akan menimbulkan pelbagai masalah kesihatan seperti kegatalan pada bahagian kulit, keradangan dan ruam-ruam pada badan serta adakalanya lebih teruk

Pengalaman anak mengalami kesan terhadap produk mandian telah dialami oleh Puan Balqis Fasihah. Beliau berkongsi kisahnya di Facebook selepas terdapat kesan lendir coklat dan darah didalam pampers yang dipakai oleh anak perempuan beliau. Selepas berjumpa doktor, doktor mengesahkan ia adalah kesan daripada produk mandian yang digunakan di rumah.

Foto Kredit : Facebook Balqis Fasihah
Menurut Pakar Paediatrik Dermatologi, Hospital Kuala Lumpur, kulit bayi dan kanak-kanak mempunyai sel yang sangat kecil berbanding dengan sel kulit orang dewasa. Kulit mereka juga lebih nipis sebanyak 30 peratus berbanding kulit orang dewasa.
Tips Memilih Sabun Mandian dan Pencuci Untuk Bayi dan kanak-kanak

Jangan mudah terpengaruh dengan harga murah atau tertarik dengan bungkusan botol mandian yang comel dan menarik. Namun telitilah dahulu kandungan pembuatannya agar ia sesuai digunakan oleh anak anda.
Cara terbaik adalah memilih produk yang menyediakan pelbagai ramuan semula jadi atau bahan yang selamat untuk menghasilkan produk mandian dan penjagaan diri.
1. Elak membeli produk mengandungi SLS
Foto Kredit : www.theglazebrigade.com
Pastikan ia selamat digunakan dan mesra alam serta bebas daripada bahan kimia yang sering digunakan untuk produk mandian, misalnya sodium lauryl sulpoacetate (SLS) dan paraben.
SLS merupakan bahan kimia sintetik yang terdapat dalam syampu, sabun dan pencuci lain untuk menghasilkan buih. ia banyak digunakan dalam industri kerana ia murah dan produk dapat dijual dalam harga yang murah.
Produk yang mengandungi SLS memberi kesan seperti pengakit kanser.
2. Sabun pencuci pakaian
Bahan kimia yang digunakan dalam sabun pencuci dan pelembut pakaian yang biasanya berbau wangi mengandungi acetaldehydes yang tinggi.
Bau wangi tersebut memberi kesan seperti melemahkan sistem imun dan menyebabkan anak mudah terkena selesema, demam dan diserang penyakit termasuklah gangguan pernafasan seperti asma dan alahan.
3. Pencuci tangan
Foto Kredit : mypediaclinic.com
Namun hakikatnya segelintir pencuci tangan mengandungi bahan bahaya yang tersembunyi dan memberikan kesan negatif kepada kesihatan diri.
Triclosan adalah bahan yang selalu terkandung dalam produk ini dan ia dapat mencegah pertumbuhan bakteria, namun terdapat penelitian mendapati ia memberi risiko kepada pertumbuhan sel-sel otak dan gangguan hormon.
4. Pencuci botol susu si manja
Tahukah anda kebanyakan bahan pencuci malahan pencuci yang dikhaskan untuk mencuci botol susu bayi turut mengandungi bahan kimia seperti paraben.
Ia akan meresap ke dalam botol susu dan seterusnya masuk ke dalam badan anak semasa menghisap susu. Kesan buruk bahan kimia ini akan menjejaskan kesihatan anak untuk jangka masa panjang.
Sebagai ibu bapa, anda perlu bersikap cerewet dan berhati-hati dalam memilih produk penjagaan buat anak demi mengelakkan si kecil daripada terkena risiko penyakit berbahaya dan alahan. Semoga kisah ini dan tips ini membantu dalam memilih produk mandian anak anda selepas ini.


Tiada Lagi Ruam Lampin, Gajet Ini Akan Beritahu Bila Bayi Anda ‘Membuang’

Dah macam-macam gajet yang dibuat khas untuk membantu ibu bapa menguruskan anak. Ada pam susu yang canggih, katil pintar, pengesan suhu demam, dan macam-macam lagi. Terkini, sebuah syarikat Korea Selatan pula memperkenalkan teknologi lampin bayi yang dilengkapi dengan sensor dan boleh memberi alert pada smartphone anda apabila si kecil membuang air kecil atau besar!
5 Perkara Tentang Monit, Teknologi Lampin Bayi Pintar
Bagaimana agaknya ia berfungsi? Mari kita lihat serba sedikit tentang latarbelakang dan kecanggihan teknologi ini.

1. Hasil Idea 6 Orang Ayah Yang Juga Pereka Samsung
Idea menghasilkan teknologi lampin bayi ini berasal daripada 6 orang ayah yang komited mencari solusi bagi membantu proses penjagaan anak. Setelah dirangka dengan teliti, rekabentuk ini dibawa kepada C-Lab, sebuah program inkubator yang dikelolakan oleh Samsung Electronics.
Dari situ, mereka berjaya meyakinkan syarikat tersebut dan mendapatkan pembiayaan selama setahun untuk menghasilkan Monit, sebuah sensor yang dipakaikan pada lampin bayi untuk mengesan air kencing dan najis. Bluetooth detector yang mengesannya pula akan menterjemahkan mesej dan menghantarnya kepada anda melalui aplikasi telefon bimbit.

Foto Kredit: MONIT

2. Direka Khusus Untuk Mengurangkan Masalah Ruam Yang Teruk
Tony Park, founder kepada projek ini bercita-cita menghasilkan Monit kerana salah seorang daripada anak perempuan beliau menghidap atopic dermatitis (eczema).
Atopic dermatitis adalah sejenis kerengsaan kulit atau alergi yang menyebabkan kulit seseorang tidak dapat menampung kelembapan. Atas sebab ini, Tony Park mula mencari solusi agar memastikan lampin bayi yang dipakaikan sentiasa berada dalam keadaan kering.
Yalah, apabila kita sibuk menguruskan kerja rumah, atau tertidur pada waktu malam, ada kalanya kita lupa memeriksa lampin bayi. Bila datang tengok, punggung bayi dah kemerahan dek kerana terlalu sensitif. Jika dibiarkan, ia mungkin akan bertambah teruk dari hari ke hari. Jadi, kalau ada sensor sebegini yang dapat bagi alert pada kita macam mesej Whatsapp, mesti kita akan cepat bertindak, bukan?
Foto Kredit: huffingtonpost.com
3. Kecil Dan Tidak Mengganggu Keselesaan
Kecil, rata dan bulat seperti macaron, itulah rupa bentuk alat ini. Yang menariknya, ia hanya perlu dikepilkan di bahagian luar lampin bayi. Daripada situ, ia akan berfungsi untuk mengesan kombinasi suhu, kelembapan, dan gas. Sebelum ini, ada beberapa cubaan menghasilkan teknologi sebegini, namun ianya terbatas kepada mengesan air kencing sahaja dan perlu diletakkan di dalam lampin bayi.
Rekaan alat ini juga dikatakan amat membantu ibu bapa baru untuk menjadikan proses menukar lampin lebih efisyen. Sekiranya bayi sedang tidur, anda tak perlu risau untuk memeriksa lampin sehingga membuatkan mereka terjaga.
Foto Kredit: Samsung Newsroom
4. Boleh Berfungsi Sebagai Pengesan Kualiti Udara
Selain membantu ibu bapa dalam memberi alert apabila melakukan kerja harian, penggunaan Monit juga boleh dikatakan paling ideal semasa anda travel atau ketika memakai penggendong bayi atau baby carrier. Malah, ahli perekabentuk dalam tim Monit juga sedang bekerjasama dengan Samsung Medical Center untuk menghasilkan alat penggendong bayi yang bakal dilancarkan bersama Monit, iaitu Dr Macaron.
Di samping itu, Monit juga adalah sebuah alat dwifungsi atau 2-in-1, di mana ia boleh digunakan sebagai alat mengesan kualiti udara dan suhu. Secara tidak langsung, ia boleh menambahkan lagi keselesaan dan memperbaiki kesihatan bayi.
Dr Macaron, rekaan penggendong bayi yang bakal dilancarkan bersama Monit sensor. / Foto Kredit: Samsung Newsroom
5. Bakal Masuk Ke Pasaran Ogos Ini
Monit pertama kali diperkenalkan di ABC Kids Expo dan dijangka akan mula memasuki pasaran Korea pada Ogos ini sebelum memperluaskannya ke Amerika Syarikat, China, Jepun, serta pasaran antarabangsa lain.
Jadi, apa kata anda tentang teknologi lampin bayi ini? Yay or nay?

*Sumber: Monit Smart Baby Care dan Samsung Newsroom


Lancar ‘Starbucks At Home’ Bersama Nestle, Anda Kini Boleh Minum Kopi Premium Di Rumah!

Berita baik untuk peminat kopi, Nestlé telah melancarkan Starbucks At Home rangkaian produk kopi premium yang baharu untuk pengguna Malaysia dan Singapura. Ini merupakan pelancaran sulung sejak Nestlé dan Starbucks bekerjasama pada Ogos 2018 untuk membentuk ikatan kopi global. Malah, ini juga menandakan pertama kali kopi Starbucks ‘dibawa masuk’ ke kediaman di Malaysia dan Singapura.
LANCAR ‘STARBUCKS AT HOME’ MERANGKUMI 11 PRODUK

Rangkaian kopi Starbucks At Home merangkumi 11 produk, termasuk biji kopi serta kopi panggang dan kisar yang dibungkus, dan juga kapsul Starbucks sulung yang dihasilkan menggunakan teknologi kopi dan sistem hak milik Nescafé Dolce Gusto.

“Ikatan antara Nestlé dan Starbucks menggandingkan tiga jenama ikonik dunia – Nescafé, Nespresso dan Starbucks – untuk membuka peluang menarik dalam pasaran kopi yang semakin berkembang di Malaysia dan Singapura.

Nestlé mempunyai pengalaman yang luas dan mendalam tentang pasaran minuman kopi di rantau ini. Ikatan ini dimeterai berdasarkan pengetahuan sistem serta kepakaran pengeluaran dan kecemerlangan pengedarannya. Nestlé turut memanfaatkan warisan keunggulan dan kedudukan premium Starbucks dalam menghasilkan kopi bermutu tinggi dan cita rasa tersendiri berdasarkan pengalaman yang tiada tandingannya sejak diperkenalkan di Malaysia dan Singapura sejak dua dekad yang lepas.

Rangkaian produk kopi baharu ini termasuk pelbagai kopi adunan dan kopi tanaman tunggal tersendiri Starbucks, serta pilihan minuman klasik seperti Caramel Macchiato dan Cappuccino. Semua produk dihasilkan menggunakan 100% kopi Arabica bermutu tinggi, yang dibeli secara beretika daripada peladang di kawasan penanaman kopi utama dunia yang mematuhi program Amalan Starbucks CAFÉ.
BOLEH MINUM KOPI PREMIUM HANYA DI RUMAH

Menerusi rangkaian Starbucks di rumah, pengguna boleh menghasilkan semula nikmat rasa tersendiri Starbucks kegemaran mereka dalam keselesaan rumah sendiri.

Kapsul Starbucks yang dihasilkan untuk mesin kopi Nescafé Dolce Gusto berilhamkan daripada kopi kegemaran anda “Dengan pelancaran ini, kami akan dapat mempercepatkan inovasi dan pembangunan kategori kopi Malaysia serta menawarkan pengguna Malaysia dengan tawaran kopi yang lebih menyenangkan, boleh disuai dan bermutu tinggi.

Produk kopi “Starbucks at Home” boleh didapati di laman rasmi “Starbucks At Home” di Lazada (Malaysia) dan FairPriceOn (Singapura) serta laman web Nescafé Dolce Gusto mulai 26 Ogos 2019, dan secara berperingkat di platform e-Dagang dan peniaga runcit terkemuka.


Cara Langgan Disney+ HotStar (Malaysia). Harga Dari RM5 – RM54.90 Untuk 3 Bulan

CARA LANGGAN DISNEY+ HOTSTAR (MALAYSIA)
Disney+ Hotstar baru saja dilancarkan di Malaysia pada 1 Jun 2021 yang lalu.

Seperti juga Netflix, ia merupakan layar penstriman khusus untuk rancangan-rancangan popular dari Malaysia dan serata dunia yan menghimpunkan filem-filem blockbuster dari Hollywood termasuklah Disney, Marvel, Star Wars, Pixar, National Geographic, FX, 20th Century Studios dan sebagainya.
Selain popular dalam kandungan kartun kanak-kanak, mungkin ramai tak tahu bahawa Disney+ Hotstar juga menampilkan filem-filem terbitan Malaysia yang tidak akan melalui panggung dan ditayangkan secara terus kepada melalui online streaming seperti J2: J Retribusi, Zombitopia dan Ada Hantu.

Jadi, ia bukan sekadar konten kanak-kanak semata-mata dan ibu bapa pun boleh tonton pelbagai rancangan istimewa.

Kalau anak-anak anda meminati kandungan animasi lokal terbaik seperti Ejen Ali, Upin & Ipin – jangan risau – ini pun ada dalam Disney+ HotStar tau!
Jadi bagaimana cara nak streaming dan langgan Disney+ HotStar ?

Cara Langgan Disney+ HotStar & Streaming Di TV
Jom kita tengok perkongsian oleh Atika Rosli ini:
Sebab ramai PM tanya macam mana stream dan langgan Disney+ HotStar ni dekat TV, meh nak explain jap.
Berapa Harga Pakej Disney+ HotStar?
Pertama sekali, Disney+ Hotstar ni bukan channel dalam Astro ye, ianya streaming platform yang korang kena install, sama macam Netflix tu lah.
Cuma dia ada kelebihan sikit untuk existing customer movie package Astro sebab RM5 sahaja akan di caj dalam bil tetapi korang kena ada astro ID dan login pakai astro ID kemudian register di website astro.
Kalau takde astro ID boleh create dulu dekat website Astro.
i) Bagi Pelanggan Movie Package Astro
Boleh follow je steps dekat link bawah ni untuk pelanggan movie package Astro
https://product.astro.com.my/apps/disney
ii) Bagi Pelanggan Yang Tiada Astro Movie Package
Kalau BUKAN customer movie package Astro, BOLEH je nak stream cumanya korang kena bayar subscription RM54.90 untuk 3 bulan.
Sama je la macam Netflix tu yang korang kena subscribe.
Caranya klik je link bawah ni
https://www.hotstar.com/my

Cara Streaming Disney+ HotStar Di TV
Untuk Smart TV region Malaysia memang tak available lagi Apps ni, tapi Android TV ada.
So, takde masalah nak stream dari TV, korang install Apps Disney+ Hotstar ni sama ada dekat Android box, Android TV atau Android Devices (Mi Stick, Chromecast dan lain-lain)Saya pakai Samsung Smart TV tapi ada Unifi box, jadi saya install Apps Disney+ HotStar ni dalam Unifi box tu je.
Bolehlah streaming dari TV terus. Akhir sekali, kalau korang takde Android TV atau apa-apa Android device, korang boleh je install Apps ni dekat smartphone korang atau tablet korang tu.
iOS boleh Android pun boleh.
Boleh je nak layan dari phone sahaja. Basically dia sama je macam streaming platform yang lain. Okay Lockdown ni boleh la kita layan balik semua Childhood Cartoon ni dengan anak-anak.
Yeay!
*Perkongsian asal oleh Atika Rosli ini telah disunting dan dikongsikan semula dengan kebenaran. Untuk melihat posting asal beliau dan membuat pertanyaan, sila terus ke pautan berikut: https://www.facebook.com/atikaikaira/posts/4154222331305654


Langkah Demi Langkah untuk Nutrisi & Bimbingan Dari Dutch Lady

Gambar Berkumpulan

Susu tepung rumusan untuk kanak-kanak nombor 1**, Dutch Lady Nutri Plan dengan 5X DHA* hari ini menjemput pakar pediatrik dan para ibu tempatan, termasuk hos TV, pelakon dan ibu baru, Scha Alyahya untuk berbincang tentang kepentingan bimbingan dan nutrisi yang diberi oleh para ibu Malaysia untuk membantu menyokong perkembangan secara keseluruhan untuk kanak-kanak berumur 1 hingga 6 tahun dan ke atas.

Bertajuk Dutch Lady & Ibu, Langkah demi Langkah Bersama, kempen ini dimeriahkan dengan aktiviti yang interaktif di mana para ibu menyesuaikan bimbingan mereka dengan pelbagai tahap kebijaksanaan dan keperluan nutrisi anak-anak mereka untuk membantu mengoptimumkan pembelajaran dan perkembangan mereka.

Ashlee Ng, Pengarah Pemasaran Dutch Lady Malaysia

Ashlee Ng, Pengarah Pemasaran Dutch Lady Milk Industries Berhad, memberi ucapannya kepada para media dan ibu, mengatakan bahawa syarikat memahami kepentingan untuk para ibu memahami peranan dan hubungan di antara bimbingan yang diberinya dan susu yang memberikan nutrisi, perlu digabungkan untuk memastikan tahap kebijaksanaan yang progresif untuk si manja.
“Dutch Lady 4-tahap Nutri Plan dengan 5X DHA* adalah satu program menyeluruh khas untuk kanak-kanak berusia 1-6 tahun dan ke atas bagi menyokong tahap kebijaksanaan dan pembelajaran kanak-kanak. Apabila keperluan nutrisi disokong, para ibu boleh menumpu perhatian dalam membimbing si manjanya untuk mencapai tahap perkembangan yang membantu membentuk perkembangannya pada masa akan datang dan mempunyai pencapaian dalam peringkat persekolahan, di kalangan keluarga dan sepanjang hayat secara umumnya,” katanya.
Bagi memadankan sokongan nutrisi dengan bimbingan, pakar pemakanan korporat Dutch Lady Malaysia, Loo Mei Fong menjelaskan: “Pemberian nutrisi yang mencukupi pada tahap awal si manja adalah penting untuk perkembangan dan fungsi otak yang optimal. Menurut pakar perkembangan kanak-kanak, 5 tahun yang pertama bagi si manja adalah penting kerana itulah peringkat di mana otak berkembang dengan lebih cepat berbanding dengan peringkat yang lain sepanjang hayatnya.”
Kanak-kanak akan mengalami empat tahap kebijaksanaan yang berbeza sepanjang perkembangannya. Dutch Lady 4-tahap Nutri Plan dengan 5X DHA* dirumus dengan nutrien khusus untuk menyokong setiap tahap kebijaksanaan, dan para ibu digalakkan untuk menyesuaikan bimbingan mereka mengikut tahap kebijaksanaan si manja yang tertentu.
• CURIOUS (Sikap Ingin Tahu)
Pada umur 1 hingga 2 tahun, sikap ingin tahu si manja mula berkembang. Mereka mula memerhati, menggenggam, bermain dan menunjuk. Satu keperluan yang penting untuk menyokong aktiviti ini adalah penglihatan. Mereka memerlukan nutrien seperti Inositol, Taurina dan Vitamin A untuk menyokong perkembangan penglihatan mereka.
Si manja pada tahap ini tertarik kepada warna-warna yang terang. Para ibu digalakkan untuk memberitahu dan menggambarkan warna atau bentuk objek yang diminatinya, seperti ikan emas berwarna jingga, dan bola merah berbentuk bulat.
• EXPLORE (Meneroka)
Pada umur 2 hingga 4 tahun, si manja menjadi lebih aktif dan mula meneroka persekitaran mereka. Mereka mula memahami sesuatu perkara dengan merasa dan menyentuh segalanya berulang kali, yang mencabar ketahanan semula jadi badan mereka. Oleh itu, si manja memerlukan nutrien seperti Selenium dan Zink yang membantu menyokong imuniti mereka dan menghalang mereka daripada jatuh sakit.
Terdapat banyak manfaat apabila si manja meneroka alam persekitaran di sekelilingnya kerana mereka dapat belajar tentang perkara-perkara yang dialaminya. Ibu-ibu boleh memupuk aktiviti meneroka sebagai satu bentuk pembelajaran dengan meluangkan masa dengan alam semula jadi bersama-sama si manja. Lihatlah tumbuh-tumbuhan dan serangga yang boleh terdapat di laman anda sendiri atau di taman berhampiran.
• CREATE (Kreatif)
Pada umur 4 hingga 6 tahun, si manja menjadi lebih kreatif dan imaginatif. Mereka mula menggunakan kreativiti sebagai satu bentuk penyelesaian masalah, yang memerlukan penyesuaian dan fleksibiliti pemikiran. Nutrien seperti Tyrosine, Choline, dan Vitamin D membantu menyokong pemikiran fleksibel dalam fungsi otak mereka.
Ibu-ibu boleh membantu anak-anak mengasah kreativiti mereka dengan menunjukkan kepada mereka bagaimana untuk melukis dan mewarna benda-benda yang mereka bayangkan atau menyediakan blok binaan dengan arahan yang mudah bagi mereka untuk mengikuti. Ibu-ibu akan terkejut dengan apa yang boleh dicipta oleh si manja mereka!
• LEARN (Belajar)
Pada umur 6 tahun dan ke atas, daya tumpuan dan ingatan yang baik adalah penting untuk si manja terus belajar. Mereka juga mula belajar tentang kepentingan sosial dan kemahiran lisan yang penting. Magnesium adalah nutrien penting untuk menyokong kemahiran ingatan kanak-kanak.
Melakukan kerja rumah atau membantu dalam kerja-kerja rumah mungkin membosankan bagi si manja. Tetapi apabila cabaran masa ditetapkan untuk tugasan itu, si manja anda akan teruja dan menjadi lebih fokus pada tugasan di tangan. Tetapkan had masa apabila anda meminta si manja untuk membantu melipat baju atau ketika menyiapkan kerja sekolahnya.
Pakar Perunding Pediatrik , Dr. Yong Junina Fadzil yang turut hadir, menasihatkan para ibu untuk meluangkan masa untuk berinteraksi bersama si manja mereka. “Selain menyediakan nutrisi yang sesuai untuk pelbagai tahap perkembangan, si manja anda juga memerlukan interaksi positif dengan anda di luar rutin harian yang biasa. Dengarlah kepada si manja anda yang serba ingin tahu apabila dia bertanyakan soalan dan jawab dengan bertanya kepadanya apa yang difikirkannya. Terokai dunia si manja anda, jadikannya penerokaan anda walaupun ia bermakna lebih banyak aktiviti fizikal untuk anda. Mulakan projek seni di rumah untuk memberi luang dan membantu si manja kreatif anda untuk melahirkan ekspresinya. Tiada kanak-kanak secara semula jadi yang baik dengan kerja sekolah, oleh itu, bimbing si manja seberapa banyak yang anda boleh. Interaksi positif dengan anak anda seperti yang dikatakan membolehkan anda untuk menjalin hubungan yang lebih erat, membantu si manja merasa yakin dan menyokong perkembangan keseluruhan si manja anda.”
Scha Alyahya
Hos TV dan pelakon, Scha Alyahya yang menghabiskan kebanyakan masanya apabila tidak bekerja bersama dengan anak perempuannya yang berusia 2 tahun, Lara Alana, bersetuju dengan nasihat yang diberikan oleh Dr. Yong Junina.
Selain daripada memberi Lara Dutch Lady Nutri Plan CURIOUS, Scha juga memastikan bahawa dia sentiasa bersama si manjanya agar dapat membimbing pembelajaran Lara ketika dia sedang membesar sebaik mungkin.
“Keperluan nutrisi Lara adalah penting untuk saya dan saya amat bersyukur kerana Dutch Lady Nutri Plan dengan 5X DHA* mempunyai nutrisi yang khusus untuk membantu menyokong tahap kebijaksanaan progresif dan merupakan program menyeluruh yang boleh diikuti sehingga Lara mencapai umur persekolahan. Ini memberikan saya lebih banyak masa dan tenaga untuk fokus dalam keperluan perkembangannya yang lain,” katanya.
“Lara suka objek yang berwarna-warni dan meluangkan masa bersamanya membantu Lara meluahkan minatnya kepada saya dan seterusnya, saya akan menjelaskan kepadanya perkara-perkara yang diperhatikan dan diminati. Ini adalah satu hubungan yang kami kongsi bersama. Tidak lama lagi, Lara akan melangkah ke peringkat EXPLORE dan saya bersama suami sangat teruja untuk bermain dan menemui lebih banyak pengalaman bersama-sama dengannya,” kata Scha.
Loo juga menekankan kepentingan bagi para ibu untuk meneruskan pemberian susu dalam pemakanan anak-anak mereka untuk memastikan mereka mendapat sokongan khasiat yang optimum sewaktu anak-anak membesar. Loo juga berkongsi bahawa hasil kajian SEANUTS atau Kaji Selidik Pemakanan Asia Tenggara, menunjukkan bahawa kanak-kanak Malaysia tidak lagi minum susu pada usia seawal 1 tahun ke atas dan mereka tidak mendapat keperluan kalsium yang mencukupi daripada pemakanan seharian mereka ***.
“Adalah secara biasa kanak-kanak akan minum kurang susu apabila mereka bermula mengambil makanan pepejal. Namun, susu adalah sumber penting nutrisi yang membantu menyokong perkembangan keseluruhan kanak-kanak. Kami menggalakkan ibu-ibu untuk meneruskan pemberian susu dan memastikan anak-anak mereka sentiasa minum susu, terutamanya pada usia 1 hingga 6 tahun dan ke atas agar membantu mereka mendapat manfaat daripada program nutrisi yang menyeluruh Dutch Lady,” katanya.
Sempena kempen Nilai Bijak Dutch Lady yang sedang berlangsung, pengguna kini boleh memperoleh 100g secara percuma dengan setiap pembelian pek promo 900g Dutch Lady Nutri Plan dengan 5X DHA*. Tambahan pula, ahli Dutch Lady Moms Club boleh memperoleh 2X mata ganjaran untuk setiap pek yang dibeli dan mengumpulnya untuk menebus Pelan Perlindungan Pendidikan Dutch Lady yang bernilai RM100,000**** yang diinsuranskan oleh AXA Affin General Insurance Berhad.
Untuk maklumat lanjut tentang cara bagaimana Dutch Lady 4-tahap Nutri Plan with 5X DHA* dapat menyokong tahap perkembangan kanak-kanak dan kempen Nilai Bijak Dutch Lady, sila layari www.smartmoments.com.my.
Rujukan:
* Berbanding dengan susu tepung rumusan untuk kanak-kanak yang terdahulu (Year 2009)
** Berdasarkan Audit Runcit untuk 12 bulan berakhir Oktober 2015 di Semenanjung Malaysia (Hak Cipta © 2015. The Nielsen Company (M) Sdn Bhd)
*** Nutritional status and dietary intakes of children aged 6 months to 12 years: findings of the Nutrition Survey of Malaysian Children (SEANUTS Malaysia), British Journal of Nutrition (2013), 110, S21–S35.
**** Tertakluk pada terma & syarat.
[box type=”info” align=”” class=”” width=””]About Dutch Lady Milk Industries Berhad
Incorporated in 1963, Dutch Lady Milk Industries Berhad (Dutch Lady Malaysia) is a leading dairy company in Malaysia. It is owned by one of the largest dairy cooperative companies in the world, Royal FrieslandCampina NV, a Dutch multinational dairy company. Dutch Lady Malaysia was the first milk company to be listed on Bursa Malaysia in 1968 and the first to introduce Formulated Milk Powder for Children in Malaysia in 1988. Dutch Lady Malaysia, awarded as the Company of the Year 2014 by The Edge Billion Ringgit Club, manufactures and sells a wide range of quality dairy products for the home and export market, with all products enjoying a strong following in brands like Dutch Lady and Friso Gold. Through a unique collaboration between FrieslandCampina and four international research teams/universities, the South East Asian Nutrition Surveys (SEANUTS) study was commissioned to study the nutritional status and insufficiency thereof found to be present in South East Asian children up to 12 years old.[/box]
[box type=”info” align=”” class=”” width=””]About Royal FrieslandCampina
Every day, Royal FrieslandCampina provides millions of consumers all over the world with food that is rich in valuable nutrients. With annual revenue of 11.4 billion euros, Royal FrieslandCampina is one of the world’s five largest dairy companies, supplying consumer and professional products, as well as ingredients and half-finished products to the food industry and the pharmaceutical sector around the world. Royal FrieslandCampina has offices in 28 countries and almost 22,000 employees, and its products are available in more than 100 countries. The Company is fully owned by Zuivelcoöperatie FrieslandCampina U.A, with 19,244 member dairy farmers in the Netherlands, Germany and Belgium—making it one of the world’s largest dairy cooperatives. For more information please visit: www.frieslandcampina.com. [/box]


Terlangkup Dalam Tong Air Di Rumah, Anak 3 Tahun Ditemui Maut

Anak kecil memang suka main air. Kadang-kadang kita ibu ayah walau terleka sekejap pun, macam-macam boleh jadi.
Anak 3 Tahun Ditemui Maut, Terlangkup Dalam Tong Air
Di Gua Musang, seorang kanak-kanak berusia 3 tahun meninggal dunia apabila ditemui terlangkup di dalam tong air di bilik mandi kediamannya pada pagi semalam, 28 April 2019.

Seperti yang dilaporkan oleh Info Kemalangan Dan Bencana Malaysia,m angsa, Raja Maryam Darlisha Raja Ismail, 3, dari Taman Agropolitan Rantau Manis, ditemui kakaknya yang berusia 12 tahun pada jam 11.30 pagi di dalam bilik air berkenaan.

Menurut ibunya, Razwaniza Yaakob, 39, ketika kejadian, dia tidak menyedari anaknya itu berada di bilik air kerana sedang menyusukan bayi kecil.

“Saya hanya tahu apabila anak saya mencarinya di bilik air dan Maryam ditemui sudah tidak bernyawa.
“Ketika kejadian, suami tiada di rumah dan anak saya dihantar ke Hospital Gua Musang (HGM) untuk proses bedah siasat.”
Ketua Polis Daerah, Superintendan Mohd Taufik Maidin, mengesahkan kejadian tersebut.

Takziah buat keluarga mangsa. Semoga ahli keluarga mangsa diberi kekuatan dan kesabaran untuk menghadapi dugaan ini.

Sentiasa Utamakan Langkah Keselamatan Di Bilik Air
Kita semua juga patut mengambil iktibar daripada kejadian tersebut.
Mesti ramai yang tadah air dalam besen, baldi, ataupun kolah di bilik air kan?
Walaupun baldi kecil, ia tetap bahaya dan berisiko jika ada anak kecil di rumah.
Menurut Persatuan Paediatrik Malaysia, kanak-kanak boleh lemas di dalam air berukuran kurang daripada 2.5 cm!
Malang tak berbau, maka sebab itulah kita tak boleh pandang remeh walaupun ia dianggap perkara biasa di rumah.

Berikut adalah beberapa lagi langkah keselamatan yang perlu dititikberatkan dan dipraktikkan oleh ibu ayah jika ada anak kecil di rumah.

Jangan sekali-kali tinggalkan anak bersendirian di dalam besen mandi atau sebarang bekas berisi air seperti baldi, kolam atau tandas atas apa sebab dan walau sekejap mana sekalipun.
Apabila menyediakan mandian bayi, masukkan air sejuk dahulu diikuti air panas. Jangan tambah air semasa bayi berada di dalam besen mandi. Jika anda perlu menambah air, keluarkan bayi terlebih dahulu. Uji suhu air sebelum anda memasukkan bayi kembali ke dalam besen mandi.
Tuang dan kosongkan bekas berisi air dengan serta-merta selepas menggunakannya bagi mengelakkan kanak-kanak lemas.
Letakkan besen dan baldi di tempat yang tidak boleh dicapai supaya anak tidak mengisikannya dengan air.

Walau di mana pun kita berada, penting untuk kita sentiasa awasi anak kecil sebab kadang-kadang mereka boleh melakukan sesuatu di luar jangkaan kita.
Jadi, lepas ni ibu ayah kena lebih alert ya!


5 Langkah Untuk Mengurangkan Pengambilan Gula Dalam Diet Kanak-kanak

Makanan manis berada di mana-mana dalam kehidupan seharian. Kebiasaannya, sarapan pagi kanak-kanak bermula dengan sandwic mentega kacang dan jem atau bijirin yang manis, diikuti dengan biskut dan minuman buah-buahan sebagai snek, kek cawan dan muffin untuk minum petang, aiskrim dan kek untuk pencuci mulut. Bukan itu saja, kadang-kala kanak-kanak juga diberi lolipop, gula-gula kapas dan coklat sebagai makanan ringan dan minuman bersoda. Walaupun kadar obesiti dalam kalangan kanak-kanak di Malaysia semakin meningkat dan nasihat pakar sudah diberi, pengambilan gula dalam kalangan kanak-kanak pra-sekolah di Malaysia masih tinggi. Ibubapa harus sedar bahawa gula bukanlah tergolong dalam kumpulan makanan dan pengambilannya wajar dielakkan.
Walaupun kebanyakan makanan bergula amat mudah untuk dikenalpasti, kebanyakan makanan dan minuman yang diambil oleh kanak-kanak mempunyai gula tersembunyi. Sesetengah susu juga mengandungi gula tambahan! Menurut Persatuan Pakar Pemakanan Malaysia, secara amnya, semua minuman berkotak termasuklah produk yang dipasarkan untuk tujuan kesihatan mengandungi gula tambahan, kecuali dinyatakan sebaliknya. Kebanyakan minuman sebegini tidak mempunyai nutrien, tetapi sebaliknya mengandungi bahan tambahan makanan dan pewarna. Minuman ini bukan sahaja tidak baik untuk gigi kanak-kanak tetapi juga merupakan ‘kalori kosong’. Pengambilan terlalu banyak ‘kalori kosong’ dan makanan manis sebegini boleh menyebabkan pengambilan kalori berlebihan dan dalam jangka masa panjang, mungkin boleh menyebabkan obesiti dalam kalangan kanak-kanak.

Foto Kredit: stockphoto.com
Dalam satu kajian oleh Robert Lustig, seorang pakar endokrinologi kanak-kanak di Hospital Kanak-Kanak UCSF Benioff di San Francisco, yang diterbitkan dalam jurnal Obesiti, beliau berpendapat bahawa mengelakkan gula dalam diet selama sembilan hari saja sudah boleh menunjukkan keputusan yang ketara. Kajian beliau menunjukkan bahawa kolesterol kanak-kanakberada di paras normal dan kandungan insulin mereka menjadi lebih rendah, dan kesihatan mereka juga bertambah baik.

Caranya adalah dengan menggantikan makanan bergula dalam diet kanak-kanak tanpa mengurangkan karbohidrat. Makanan yang bergula digantikan dengan makanan berkanji yang berkhasiat di samping mengekalkan berat badan dan pengambilan kalori yang sama. Makanan yang mengandungi gula tambahan boleh digantikan dengan makanan yang tidak mengandungi gula tambahan dan hanya mengandungi gula semulajadi dalam diet kanak-kanak. Dengan mencatatkan diari pemakanan anak-anak anda juga mungkin akan memberikan kesedaran supaya mengurangkan gula tambahan serta-merta.

5 Langkah Untuk Mengurangkan Gula Dalam Diet Kanak-kanak
1. Hidangkan Minuman Sihat
Kanak-kanak kecil hanya perlu minum air dan susu. Elakkan minuman bergas serta minuman bergula yang lain. Lebih bagus jika anda membuat perubahan secara beransur-ansur,jadi anda boleh berikan air bergas yang dicampur dengan sedikit jus buah-buahan sedikit demi sedikit. Bagi kanak-kanak yang sudah sangat biasa dengan minuman manis, cuba kurangkan pengambilannya dengan menambah sedikit air untuk mencairkan minuman yang anda hidangkan kepada mereka. Walaubagaimanapun, berkemungkinan besar anak anda akan memberontak, namun ketekunan amat diperlukan bagi melakukan perubahan ini!
Foto Kredit: franciscanchildrens.org
2. Beli-belah Dengan Bijak
Sebahagian daripada kita telah mula memberikan anak-anak gula tambahan tanpa disedari – melalui susu tepung rumusan! Periksa label produk anda untuk memastikan bahawa ia tidak mempunyai gula tambahan. Gula tambahan selalunya dinyatakan dalam senarai bahan-bahan di label makanan dan ianya terdapat dalam pelbagai nama seperti fruktosa, glukosa, pepejal sirap glukosa, maltodekstrin, sirap jagung, pepejal sirap jagung dan banyak lagi. Kenalilah nama-nama gula tambahan dan teliti label makanan setiap kali anda pergi membeli-belah!
3. Waktu Makan
Memasak di rumah sudah semestinya pilihan yang terbaik tetapi dengan bertambahnya bilangan ibubapa yang bekerja, memasak merupakan satu cabaran yang besar. Luangkan masa untuk merancang menu sepanjang minggu, masak di hujung minggu dan bahagikan masakan anda untuk dibekukan di dalam peti sejuk. Sos merupakan salah satu sumber utama kepada gula tambahan. Sebaik sahaja anda mengelakkan kandungan gula tambahan dari diet si manja anda, anda akan dapati betapa mudahnya untuk memberikan mereka makanan lengkap seperti sayur-sayuran dan buah-buahan. Kanak-kanak perlu makan 4-5 hidangan sayur-sayuran dan buah-buahan setiap hari seperti epal, lobak merah, brokoli, dan pisang.
4. Bekal Makanan Sekolah
Semasa anak anda masih kecil, ia lebih mudah untuk mengawal pemakanan mereka kerana mereka belum terdedah dengan tabiat pemakanan harian kanak-kanak lain. Lebih lama mereka mengambil makanan dengan kadar gula yang rendah, mereka akan lebih menghargai makanan yang lebih sihat seperti buah-buahan dan sayur-sayuran. Sediakan bekal makanan untuk ke tadika dengan buah-buahan, sandwic keju, atau telur rebus mengikut kesukaan mereka, dan dalam bentuk yang kreatif dan menarik. Kanak-kanakjuga suka mencelup! Sayur-sayuran dengan sos hummus atau potongan buah epal dengan yogurt adalah gabungan yang sihat dan sedap. Terdapat banyak idea yang menarik untuk bekal makanan sekolah yang sihat di Pinterest jika anda mahukan inspirasi baru. Apabila mereka semakin membesar, lebih susah untuk anda membuat perubahan kerana anak anda mungkin akan dipengaruhi oleh rakan-rakan mereka yang menikmati biskut bergula dan minuman ringan.
5. Snek Selepas Sekolah
Biasanya, anak-anak akan lapar selepas pulang dari sekolah. Selalunya ia lebih senang untuk berikan mereka kuih-muih yang mudahdidapati di gerai tepi jalan di waktu petang. Tiada masalah untuk memberikan kuih kegemaran mereka sekali-sekala, asalkan kadar pengambilan gula seharian mereka tetap terkawal. Lebih bagus jika anda dapat sediakan snek lebih awal seperti sandwic, ataupun jika cuaca panas, popsikel ais dengan buah yang dibuat sendiri merupakan satu cara yang bagus untuk memastikan mereka makan lebih banyak buah-buahan. Elakkan makanan yang diproses seperti aiskrim, coklat dan biskut bergula kerana ia selalunya mengandungi banyak gula yang akan menambah kalori tanpa nilai nutrisi.
Foto Kredit: Anmum
Mengurangkan makanan bergula dalam pemakanan anak-anak sememangnya penting, tetapi penting juga untuk menyediakan pelbagai jenis makanan agar menarik minat anak-anak semasa waktu makan. Cubalah jenis makanan yang berlainan kerana setiap kanak-kanak adalah berbeza. Jangan elakkan makanan dan hadkan kepada beberapa jenis sahaja, sebaliknya gantikan dengan sesuatu yang lebih sihat namun tetap sedap. Contohnya, jika anda tidak membenarkan anak makan aiskrim, gantikan dengan aiskrim buah yang dibuat sendiri daripada yogurt dan buah-buahan segar. Boleh juga anda buat aiskrim dengan hanya menggunakan manisan dari buah-buahan sahaja. Walaupun ia memerlukan usaha yang lebih, tetapi cara pembuatan yang kreatif ini amat menyeronokkan dan anda boleh menjamin bahawa sekeluarga anda boleh mendapatkan khasiat yang terbaik.

Artikel ini dibawakan kepada anda oleh Anmum Essential, susu tepung rumusan kanak-kanak tanpa gula tambahan*
Foto Kredit: Anmum
*Sukrosa, Pepejal Sirap Glukosa, Pepejal Sirap Jagung, Gula Perang, Dekstrosa, Laktosa, Fruktosa, Madu dan Gula Putih didefinisikan sebagai ‘gula’ dan ‘gula tambahan’ di bawah piawaian CODEX 212-1999 dan CAC/GL231997. CODEX mewujudkan dan meyelaraskan garis panduan dan kod amalan piawaian makanan antarabangsa. Di bawah Akta Pemakanan Malaysia 1985, Sukrosa, Gula Perang, Dekstrosa, Glukosa, Fruktosa dan Madu didefinasikan sebagai bahan pemanis.


Langkah Mudah Cuci Komponen ‘Drum’ Mesin Basuh, Baru Tahan Lama & Badan Tak Gatal!

Individu yang berkulit sensitif sememangnya memerlukan penjagaan terhadap kebersihan diri yang sangat teliti dan ini termasuklah pakaian kotor yang dicuci. Sekiranya keadaan mesin basuh sudah lama dipakai dan tidak pernah buat servis mencuci, ia akan memberi kesan kepada kesihatan diri kerana pakaian yang dipakai tidak sepenuhnya bersih.
Justeru itu, jika anda berkesempatan, apa kata luangkan masa mencucinya sendiri dengan mengikuti langkah-langkah membersihkan komponen ‘drum’ dalam mesin basuh seperti yang dikongsikan oleh saudara Ku Muhammad Zaimm di bawah ini. Jom sama-sama bersih!

Baca juga: Ini Tips Gerudi Dinding Tanpa Mengeluarkan Banyak Habuk, Sangat Mudah!
MESIN BASUH BERSIH, PAKAIAN BERGANDA BERSIH!

Cara-cara nak service Drum Washing Machine. Alang-alang itu service semua part sekali.

Kenapa perlu service?

Drum kotor ini bersih luar dekat dalam berlumut.
Nak elak gatal pada kulit yang sensitive.
Supaya machine tahan lama.

LANGKAH-LANGKAH MENCUCI KOMPONEN ‘DRUM’ DALAM MESIN BASUH:
1. BUKA SKRU PADA KIPAS

Menurut Encik Zaimm di ruangan komen gambar, sekiranya skru dalam keadaan ketat kerana mesin sudah lama, gunakan WD40 saja dan pastikan bunganya tidak rosak. Jikalau ia rosak akan menyebabkan tidak boleh dibuka terus.
2. ALIHKAN PENUTUP ATAS PADA MESIN BASUH

Drum akan tersekat apabila dikeluarkan sekiranya tidak dibuka penutup mesin basuh di atas.
3. KELUARKAN NUT DRUM

Keluarkan nut skru pada drum dengan menggunakan sepana saiz 10. Longgarkan ia kiri dan kanan untuk mudah terkeluar.
4. KELUARKAN DRUM

Berhati-hati ketika mengeluarkan drum.
5. MULALAH MENCUCI SETIAP KOTORAN YANG ADA PADA DRUM

6. CUCI BAHAGIAN TEMPAT SALURAN MASUK AIR

DRUM PADA MESIN SUDAH BERSIH & SEDIA DIPASANG SEMULA!

Gambar: Keadaan drum dan komponen lain yang kotor sebelum dicuci bersih.
Gambar: Bahagian atas sebelum dicuci dan bahagian bawah adalah hasil drum setelah dicuci bersih.
Sumber: Facebook Ku Muhammad Zaimm


Ini Cara Nak Buat Botol Kaca Tanpa Pengawet, Sambal Tahan 6 Bulan!

Bukan senang ya, nak dapat ilmu pembotolan botol kaca ini. Seperti mana dikongsikan oleh seorang peniaga sambal Puan Nurul Fazliana yang sudi berkongsikan langkah pembotolan botol kaca sambalnya.
Menurut Puan Nurul, proses yang digunakan tidak menggunakan bahan pengawet. Malah, sambal itu boleh bertahan sehingga 6 bulan dengan suhu bilik. Wahhh, ini ilmu bagus dan berguna buat para penjual sambal di luar sana. Jom lihat langkah-langkah di bawah.

Baca juga: Tak Payah Stres Lagi Bila Pakaian Kena Kesan Kunyit, Ini Cara Paling ‘Menjadi’ Anda Boleh Guna!
LANGKAH PEMBOTOLAN BOTOL KACA SAMBAL

Jom nak kongsi macam mana cara saya bottling produk sambal tanpa menggunakan bahan pengawet. Insha Allah, boleh bertahan selama 6 bulan di luar dengan suhu bilik. Semoga bermanfaat kepada kawan-kawan semua.

LANGKAH-LANGKAH PEMBOTOLAN BOTOL KACA SAMBAL TANPA PENGAWET

1. Botol-botol ini mesti kena basuh dahulu sebelum direbus.
2. Masukkan air ke dalam periuk besar dan biar ia sehingga menggelegak.
3. Setelah itu, masukkan botol-botol kaca tersebut ke dalam periuk tadi dengan berhati-hati dan tersusun. Gunakan penyepit khas untuk mengapit botol kaca itu.

4. Tutup periuk dengan penutup periuk dengan rapat dan rebuskan mereka selama 20 minit
5. Selepas 20 minit, anda akan terdengar bunyi botol-botol itu direbus. Keluarkan satu-satu dengan berhati-hati tanpa ada air dari botol kaca tersebut.
6. Pastikan botol kaca itu dalam keadan terlangkup atau terbalik apabila ia dikeluarkan.

7. Kemudian rebuskan penutup botol kaca tersebut selama 20 minit.
8. Apabila botol kaca sudah betul-betul kering dan suhunya pun suam, boleh masukkan sambal. Sambil itu, panaskan air dalam periuk kukus sehingg menggelegak.
9. Setelah air kukusan menggelegak, susun botol kaca berisi sambal yang telah ditutup ketat ke dalam periuk kukusan dengan berhati-hati. Kemudian tutup rapat-rapat periuk tersebut. Kukus selama 20 minit.

10. Apabila sambal dalam botol kaca dah sejuk, barulah langkah seterusnya iaitu melabelkan botol kaca.
11. Anda yang berniaga boleh mengedap botol kaca dengan plastik seal dan tiupkan dengan hot air blow gun.

Dah siap! Boleh lah anda berniaga sambal lepas ini dan nak buat stok simpanan sendiri pun boleh. Terima kasih Puan Nurul atas ilmu ini!
Sumber: Facebook Nurul Fazliana via Berkongsi Ilmu Kuih Muih & Masakan (BIKMM)


Lap Air Kencing Guna Baju Cucu, Nenek Ditumbuk & Dipukul Guna Gayung

Satu kejadian berlaku di Kalimantan, Indonesia apabila gara-gara menggunakan baju cucunya untuk mengelap air kencingnya, seorang nenek yang sudah nyanyuk cedera ditumbuk dan dipukul menggunakan gayung mandi oleh suspek.
Baca juga: Gara-Gara Nenek Balik Kampung, Gadis Tumpang Tidur Dirogol Bapa Saudara

LAP AIR KENCING GUNA BAJU CUCU, NENEK DITUMBUK & DIPUKUL

Menurut laporan Utusan Malaysia, mangsa yang dikenali sebagai Misah, 66, tahun berasal dari Muara Jawa, daerah Kutai Kartanegara di Kalimantan Timur.

Menurut jurucakap polis, Arwin Amrih Wientama berkata, cucu mangsa yang merupakan remaja lelaki berusia 18 tahun kini ditahan bagi membantu siasatan. Katanya, kes penganiayaan itu dilaporkan oleh seorang daripada anak mangsa dan polis terus melakukan penahanan.

Bukan itu sahaja, dilaporkan bahawa mangsa mengalami lebam teruk pada mata kiri dan tangan kanan akibat ditumbuk suspek.
Polis dimaklumkan bahawa mangsa sudah dua kali dipukul suspek dengan kes pertama berlaku pada 12 Mei lalu dan insiden kedua pada 18 Mei lepas.
DITUMBUK GAYUNG SEBANYAK 3 KALI

“Hasil soal siasat, suspek menceritakan dia menumbuk mata dan memukul badan neneknya menggunakan gayung sebanyak tiga kali sehingga warga emas itu tidak mampu untuk bangun,” katanya seperti yang dilapor Tribunnews.
Jelas Arwin, suspek tidak dapat menahan marah selepas mengetahui bajunya digunakan oleh wanita warga emas itu untuk mengelap air kencingnya.
Mangsa yang nyanyuk kadang kala tidak menyedari perbuatannya, termasuk membuang air. Suspek pada mulanya enggan mengakui perbuatannya sehingga bapa saudaranya terpaksa membuat laporan polis.
Sumber: Utusan Malaysia


Lapar????? 12 Tempat Makan Yang Wajib Dikunjungi Di Quill City Mall KL!❤

Perut berbunyi ke tu? Laparlah tu! Jom ikut admin kita survey tempat makan yang menarik dan best dekat Quill City Mall KL yang sesuai untuk anda kunjungi bila lunch time tiba. Tak perlu dah pening-pening  fikir nak makan dekat mana. Quill City Mall KL ada semuanya. Check it out jom!
ARAGAN YOKOCHO

Penggemar makanan Jepun take note! Inilah restoran yang akan buat anda terpukau. Kedai yang dibahagikan kepada empat musim ini memang awesome gila! Cakap je nak musim apa! Semua ada tau? Menyediakan pelbagai pilihan makanan Jepun dengan harga yang berpatutan anda pasti terpesona dengan hidangan set Sushi Tokuju Nigiri serta Teriyaki Chicken dekat sini.

Memang sedap! Sos dia ada ramuan istimewa dari Jepun dan ingredient masakan di sini sangat fresh. Makanan hanya akan disiapkan apabila anda order tau? Jadi bagi anda yang nak buat jamuan syarikat atau nak feeling-feeling dekat Jepun boleh la singgah sini.
NAPOLI

Bagi mereka yang gemarkan masakan Mediteranian ala-ala Itali boleh la singgah di sini. Dekat sini ada macam-macam menu antaranya Chicken Steak Colorado, Pasta Arabiata dan Fettucini Carbonara with Beef Pepperoni. Ketiga-tiga hidangan ini cukup unik dengan gabungan rasa creamy, masam dan sedikit pedas.

Lagi satu rugi tau kalau tak cuba makanan Arab dekat sini. Especially nasi Arab Napoli. Terbaik sungguh! Besar portionnya sesuai untuk makan bersama keluarga. Napoli memang pilihan yang tepat untuk anda sebab makanan yang disediakan seimbang dan sihat.
Jangan lupa singgah ke Napoli kalau datang ke Quill City Mall KL. Memang sedap dan berbaloi sangat-sangat..
 DEVOTION

Bagi anda yang masih tercari-cari custard puff yang best in KL bolehlah try dekat Devotion ni. Custard puff dekat sini bukan sebarangan! Resepinya dari Taiwan. Cukup lembut dan inti custrd puff pulak tak terlalu manis.. Just nice la katakan! Kalau nak minum petang harus singgah di Quill City Mall KL sebab inilah satu-satunya cawangan Devotion di Malaysia. Rugi kalau tak rasa..
TAPPERS

Sejuknya mata memandang! Ha! Inilah restoran Tappers. Restoran ini jadi pilihan admin sebab rasa makanan dekat sini heaven sangat.. Especially Tappers Hainanese Chicken Chop. Rasanya yang masam-masam manis memang kena sangat dengan kentang yang dibakar dengan mentega.. Empuk gila!
Tapi ada satu lagi yang anda semua kena try dekat sini. Tak lain tak bukan Chicken Parmigiana. Penggemar cheese ini adalah menu khas buat anda! Kenapa? Sebab Chicken Parmigiana ni dihidangkan bersama sos keju mozarella dan parmesan. Memang menyengat dan terangkat habis!
FUEL SHACK

Nak makan burger dengan patty yang original dan juicy habis? Fuel Shack la tempatnya. Restoran makanan ini merupakan sebuah restoran yang mengetengahkan pelbagai jenis dan pilihan burger mengikut citarasa anda.
Ada banyak sangat pilihan burger dekat sini tapi admin recommend anda semua untuk try  Burger Original Shack yang di limpahi keju dan amat sesuai bagi penggemar patty daging.  Takut tak kenyang?Jangan risau burger dia besar gila dan patty dia memang tebal habis. Confirm anda akan puas hati.
SALON DU CHOCOLAT

Amaran! Bagi peminat chocolate anda mungkin mengalami ketagihan! Berhati-hati apabila ada singgah di Salon Du Chocolat. Dah pernah singgah? Amboi kelas kau Lijah! Hahaha! Dengan harga yang cukup berpatutan ada dua menu yang cukup menarik untuk anda cuba dekat sini.
Salon Wrap dan Chocolate Waffle Full Moon. Pergh! Cair dalam mulut kot! Rasa manis yang sedang-sedang dan lembut pasti akan memukau deria rasa anda. Selain itu, anda juga boleh cuba Brownies In A Cup dan Salon Shake yang ada di Salon Du Chocolat. Yang belum pernah try tu kena try! Highly recommend tau buat penggemar chocolate.
THE CHICKEN RICE SHOP

Sedap dan best menu di The Chicken Rice Shop! Basically makanan dekat sini more to family cuisinelah sebab ianya didatangkan dalam portion yang banyak especially kalau order yang set. Banyak gila portion dia.
Semasa admin singgah di sini admin berkesempatan merasai sendiri menu promosi mereka iaitu Ayam Rempah Aroma. Memang sedap! Tapi menu promosi ni hanya available sampai 23 Julai. Jadi tunggu apa lagi! Jom serang The Chicken Rice Shop sekarang jugak!
Ada banyak makanan lain  yang anda boleh cuba antaranya  Curry Laksa dan Homestyle Chicken Tofu. Ternyata The Chicken Rice Shop tidak pernah menghampakan pengunjungnya kerana rasa makanan yang cukup tip top dan dihidangkan panas-panas dari dapur tau? Tak dilupakan juga makanan Nyonya Pie Tee signature utama di sini yang memang ranggup sangat. Kena try dululah baru tau.
KLUANG STATION

Berkonsepkan gerabak kereta api,Kluang Station adalah sebuah restoran yang santai, kasual dan cukup selesa bagi mereka yang gemarkan suasana relax & cool. So kepada anda yang tak tahu nak lunch or dinner dekat mana, Kluang Station is one of the best option yang ada okay?
Paling penting anda kena cuba Hainanese Chicken Chop dengan Nasi Lemak With Whole Leg Fried Chicken dekat sini sebabnya bukan sahaja harga berpatutan tapi portionnya pun memang besar gila. Sesuai sangat bagi yang berkeluarga. Selain itu, anda juga boleh cuba rendang ayam dan daging mereka. Memang terangkat habis!
BASKIN ROBBINS

Panas-panas macam ni kalau dapat ais krim best jugakkan? Jangan risau! Dekat Quill City Mall KL ada kedai ais krim terkemuka Baskin Robbins. Tambahan pulak dekat sini kan ada banyak flavour ais krim yang sedap-sedap dan didatangkan dengan pelbagai saiz hidangan.
Thumbs up untuk Baskin Robbins sebab sentiasa berikan promosi-promosi hebat buat pengunjungnya. Bestkan? So tunggu apa lagi.. Jom kita ke Baskin Robbins Quill City Mall KL. Tambahan pulak sekarang mereka ada promosi khas sepanjang bulan Julai ini. Promosi apa tu? Ha! Kalau nak tahu kena la singgah sendiri di Baskin Robbins.
DUBUYO

Ha! Kepada peminat-peminat cerita korea yang belum pernah cuba makanan Korea tu tak lengkaplah kehidupan anda kalau tak singgah ke Dubuyo ni. Asyik tengok cerita korea je.. Jom try makanan mereka pulak!
Yang menariknya semasa admin singgah ke Dubuyo admin sempat makan Spicy Chi-Jeu Dak dan Honey Mustard Chi-Jeu Dak iaitu menu promosi sempena musim perayaan. Memang sedap! Anda boleh dapatkan kedua-dua menu ini sehingga 23 Julai.
Tapi kena ingat tau! Restoran Dubuyo sediakan pelbagai dish Korea. Tak pasal-pasal admin jatuh cinta dengan Korean Food. Antaranya Honey Garlic Bulgogi,Spicy topokki, Korean Spicy Wing dan Cheese Seafood Soondubu Jigae.. Sedap sangat! Teringat-ingat pulak.
So, Jangan lupa untuk singgah ke restoran Dubuyo bagi menikmati sendiri keenakan masakan korea yang kena dengan tekak ASEAN kita ni…
AYAM PENYET BEST
Mengentengahkan rasa nusantara, restoran Ayam Penyet Best  menyediakan pelbagai pilihan main course berasaskan nasi seperti Ayam Penyet Best  daging atau ayam. Selain itu, terdapat juga hidangan sampingan seperti pecel sayur dan juga sup rawon iaitu sup renehan herba.
Tambah menarik rasa sambal disini cukup pedas, manis dan masamnya. Bab harga pulak memang cukup berbaloi sangat. Dengan harga serendah RM9.60 anda sudah boleh menikmati Ayam Penyet Best (ayam). Bagi yang nak menghilangkan haus dekat tekak tu bolehlah cuba seleksi minuman Plum with Apple Juice dan Kiwi ABC Special, pilihan dan kesukaan admin dekat sini.
PANCAKE HOUSE

Mempunyai peminatnya yang tersendiri Pancake House nyata berada pada kelasnya yang tersendiri. Menggenakan kombinasi warna sejuk dan panas sebagai hiasan restoran anda pasti berasa nyaman dan selesa berada disini. Mengentengahkan pelbagai jenis makanan selain pancake anda boleh cuba beberapa menu yang cukup menyengat disini. Tertanya-tanya apa yang menarik dekat sini?
Banyak sebenarnya yang menarik! Tapi anda boleh cuba Smoked Golden Tinapa, House Burger, Best Taco in Town dan Banana Cinnamon pancake. Memang sedap! Kecur liur! Tak percaya? Anda kena la singgah sendiri ke Quill City Mall KL dan makan di Pancake House.
Pelbagai pilihan yang ada dekat Quill City Mall KL sebenarnya. Nak parking pun tak payah pening-pening dah sebab parking disediakan. Kalau lepas makan tu nak shopping pun boleh sebabnya Quill City Mall KL ada semuanya. Okaylah panjang pulak entri admin kali ni. Selamat mencuba semua.


Bukan Kotoran Atau Air Mani! Ini Sebenarnya Fungsi Vernix Caseosa, Lapisan Putih Di Kulit Bayi Baru Lahir

“Kenapa bayi baru lahir ada selaput putih ni? Ada kaitan drngan apa yang kita makan masa mengandung ke? Apa sebenarnya lapisan-lapisan putih ni?”
Selain diselaputi darah ketika proses bersalin, perasan tak ada lapisan putih seakan krim atau keju pada kulit bayi baru lahir?

Inilah lapisan yang digelar vernix caseosa.
Apakah Vernix Caseosa?
Vernix Caseosa atau lapisan putih di kulit bayi ini sebenarnya sesuatu yang normal dan memiliki fungsinya yang tersendiri.

Ianya terdiri daripada penyatuan minyak yang dikeluarkan kelenjar minyak di kulit janin dengan sisa-sisa sel kulit janin.

Menurut pemerhatian, lapisan vernix caseosa ini berkembang pada kulit bayi sejak dalam kandungan, iaitu ketika usia kehamilan kira-kira 20 minggu.
Menjelang tarikh kelahiran, lazimnya lapisan ini akan semakin berkurang.
Tapi bukanlah sesuatu yang menghairankan jika sisanya masih terlihat ketika bayi baru dilahirkan.
4 Fungsi Vernix Caseosa Bagi Bayi Baru Lahir
Berikut adalah fungsi lapisan vernix caseosa pada bayi baru lahir.
1. Melindungi Daripada Jangkitan
Oleh kerana sistem pertahanan badan bayi baru lahir amat sensitif dan masih belum matang, mereka sangat mudah terkena penyakit.
Selain melalui penyusuan badan, kehadiran lapisan vernix caseosa ini dapat membantu melindungi bayi baru lahir daripada jangkitan.
Ini kerana ia mengandungi antioksidan serta ciri khas yang mengelakkan jangkitan dan keradangan.
Foto Kredit: whattoexpect.com
2. Memudahkan Laluan Kelahiran
Di samping mengelakkan jangkitan, lapisan vernix caseosa ini juga bertindak sebagai pelincir yang mengurangkan geseran sekaligus memudahkan laluan bayi semasa proses kelahiran.

3. Membantu Mengawal Suhu Badan Bayi
Semasa dalam rahim, tubuh ibu memainkan peranan penting dalam menetapkan suhu badan janin.
Namun setelah lahir, bayi perlu mengambil masa untuk menyesuaikan suhu tubuh sendiri tanpa bantuan dari ibu.
Oleh itu, lapisan ini juga bertindak membantu menstabilkan suhu tubuhnya agar lebih selesa dengan keadaan sekeliling.
Foto Kredit: Screengrab dari YouTube
4. Melembapkan Kulit Bayi
Seperti yang kita sedia maklum, kulit bayi baru lahir amat sensitif dan halus.
Dengan adanya lapisan istimewa ini, ia dapat berperanan sebagai pelembap yang melindungi kulit bayi dan mengelakkannya daripada menjadi kering.

Yang Jelas, Ia Bukan Kotoran Atau Air Mani
Memang tidak semua bayi baru lahir disaluti dengan kulit sebegini. Ada yang hanya mempunyai palitan vernix caseosa di wajah, punggung, atau lengan saja.
Jika anda melahirkan bayi yang overdue, kemungkinan besar vernix caseosa tidak begitu ketara kerana kebanyakannya  telah diserap oleh cecair amnion (air ketuban).
Apapun jangan salah anggap, sebabnya masih ada yang percaya bahawa lapisan pada kulit bayi ini adalah air mani. Bahkan, ada yang menghalang hubungan kelamin ketika hamil disebabkan mempercayai hal ini sedangkan ia tiada kaitan sama sekali.
Jadi dah tahu faktanya, janganlah menganggap lapisan vernix caseosa ini sebagai sesuatu yang ‘kotor’ ya. Yang jelasnya ia mempunyai fungsi tersendiri dan manfaat yang besar kepada bayi!

*Sumber: Parents.com, HealthLine.com


“19 Minit Hasilkan ‘Loom Band’ Untuk Dr Noor Hisham”. Ini Pengirimnya, Adik Lara Khadijah

Susulan suratnya kepada Dr Noor Hisham beserta gelang tangan ‘loom band’ buatan sendiri dan surat balasan Ketua Pengarah Kesihatan yang menjadi tular di media sosial hari ini, ramai yang tertanya-tanya siapakah pengirim cilik ini.
Melalui surat kirimannya, Lara Khadijah McAfee, murid Tahun Tiga Sekolah Kebangsaan Seri Budiman, Kuala Terengganu itu berkata beliau menghantar gelang tangan dan surat itu pada 19 Mac lalu sebagai tanda penghargaan dan berterima kasih di atas pengorbanan Dr Noor Hisham dan pasukan barisan depan negara dalam memerangi penularan wabak COVID-19 di Malaysia.

Gelang Dihasilkan Dalam Masa 19 Minit Dengan Mengambil Ukuran Tangan Ayah
Katanya menerusi BERNAMA, “Saya hasilkan gelang tangan ‘Loom Band’ itu dalam masa 19 minit dengan mengambil ukuran tangan ayah.… saya pilih tiga warna iaitu biru gelap dan biru cerah sebagai lambang kebersihan manakala warna putih sebagai lambang kesucian dan keikhlasan hati mereka dalam menjaga kesihatan rakyat Malaysia pada musim wabak COVID-19 ini.

“Saya berharap pemberian kecil gelang tangan berserta kata-kata terima kasih itu akan melonjakkan lagi semangatnya agar terus kuat, dan supaya rakyat Malaysia terus memberi sokongan kepada barisan hadapan negara dengan hanya kekal berada di rumah.”
Anak bongsu kepada Pengarah Pusat Antarabangsa Universiti Sultan Zainal Abidin (UniSZA) Anuar McAfee, 55, dan Eksekutif Kanan, Komunikasi Strategik Kumpulan Terengganu Incorporated, Mutiara Jusuf McAfee, 46, itu sangat menggemari aktiviti seni yang berasaskan kemahiran dan banyak mempelajarinya daripada YouTube.
Foto: Bernama
Foto: Facebook
Foto: IG
Isi Surat & Maklumbalas Yang Menyentuh Hati Rakyat Malaysia
Difahamkan bahawa surat itu adalah pengalaman pertama Lara Khadijah menulis kepada ‘orang besar negara’.
Ibunya berharap dengan menulis surat sedemikian dapat membantu Lara Khadijah memiliki rasa tanggungjawab dan prihatin dengan perkembangan semasa dunia.
“Ia adalah usaha kecil namun secara tidak langsung akan melatih Lara Khadijah agar menghargai jasa orang lain, peka dengan situasi semasa dan mempunyai nilai kemanusiaan yang tinggi.”
Tanpa disangka, surat ini mendapat balasan daripada Dr Noor Hisham yang menyatakan beliau amat menghargai kata-kata dan pemberian gelang Lara Khadijah, yang kini dipakai cucunya.
Dalam surat tersebut, Dr Noor Hisham turut menyatakan hasrat agar Lara Khadijah belajar bersungguh-sungguh bagi mencapai impiannya kerana suatu hari nanti akan tiba masa gadis itu membantu Malaysia.
Menandatangani surat dengan kata-kata “From your new friend, Dr Hisham.”, ianya menyerlahkan lagi sikap rendah diri doktor berusia 57 tahun itu.
Melalui BERNAMA, Dr Noor Hisham juga telah mengesahkan bahawa ia adalah suratnya kepada Lara Khadijah, berkata: “Sekurang-kurangnya ini sahaja yang dapat saya lakukan untuk memberikan inspirasi kepadanya”.
Wah, respeklah!


Larangan Bawa Anak Ke Pasaraya Akan Dipertimbangkan – Datuk Seri Ismail Sabri

Perdana Menteri Malaysia, Tan Sri Muhyiddin Yassin telah mengumumkan bahawa Perintah Kawalan Pergerakan Bersyarat (PKPB) akan dilanjutkan sehingga 9 Jun 2020 atas nasihat Kementerian Kesihatan Malaysia (KKM). Sejak PKPB diumumkan, telah banyak perniagaan telah mula beroperasi seperti biasa semula tetapi mereka perlulah patuh pada SOP yang ditetapkan. Antaranya pusat membeli belah dan pasaraya telah kembali beroperasi.
Larangan Membawa Anak Mungkin Diwartakan

Sehubungan dengan itu, kerajaan mungkin juga akan mewartakan larangan kepada ibu bapa atau penjaga untuk membawa anak-anak mereka ke pusat membeli belah ataupun pasaraya. Menteri Kanan (Kluster Keselamatan), Datuk Seri Ismail Sabri Yaakob berkata keputusan itu akan dibuat sekiranya masih ada individu yang tidak bertanggungjawab atau tidak prihatin terhadap kesihatan kanak kanak.
“Keselamatan anak kita adalah tanggungjawab kita, kita kena tanya diri kita adakah anak kita akan selamat jika berada dalam kumpulan manusia yang ramai di dalam kawasan tertutup seperti pasar raya sebagainya.

“Setakat ini tidak ada (larangan bawa kanak-kanak). Namun, jika ini berterusan, kerajaan boleh masukkan dalam peraturan di bawah Akta 342 untuk menjadikan membawa anak-anak ke tempat khalayak ramai seperti pasar raya dan sebagainya sebagai perkara terlarang di dalam senarai negatif yang ada pada ketika ini,” katanya pada sidang media harian di sini hari ini.

Perlu Patuh Pada Arahan PKPB

Mengulas berkenaan pematuhan garis panduan Perintah Kawalan Pergerakan Bersyarat (PKPB), Ismail Sabri berkata rakyat Malaysia dinasihati untuk terus mematuhinya dengan meningkatkan kawalan kendiri.
“Pematuhan orang ramai adalah agak tinggi. Jadi saya kira walaupun tidak ada peraturan yang begitu ketat seperti yang pernah kita lakukan dalam PKP 1, 2 dan 3, tetapi orang ramai mulai sedar tentang peranan masing-masing.
“Ia termasuk untuk menjaga kepentingan diri masing-masing, kawalan kendiri telah mula dilaksanakan rakyat.
“Saya bagi pihak kerajaan ucap setinggi-tinggi tahniah dan terima kasih kepada rakyat kerana mampu untuk disiplinkan diri bagi menjaga keselamatn diri,” katanya.

Sehingga kini, Kerajaan mendapati garis panduan yang dilaksanakan bagi PKPB yang bermula 4 Mei lalu ditahap memuaskan iaitu sekitar 95 peratus.
Sumber : Astro Awani


Larangan Jual Air Zamzam, Penjara Kurang 2 Tahun Atau Denda RM10,000

Seperti mana kita tahu, air zamzam berasal dari telaga di kawasan Masjidil Haram, Mekah. Biasanya, umat Islam yang menunaikan Haji dan Umrah mereka akan berkunjung ke telaga zamzam dan bawa pulang ke tanah air untuk disedekahkan atau disimpan sebagai bekalan.
Terbaharu, Bahagian Keselamatan dan Kualiti Makanan, Kementerian Kesihatan Malaysia (KKM) hari ini telah mengeluarkan satu posting di Facebook tentang larangan jualan air zamzam.

Baca juga: ‘Memang Jimat & Mudah’- Wanita Kongsi Cara Mudah DIY Umrah Tanpa Agensi Pelancongan
LARANGAN JUAL AIR ZAMZAM, PENJARA KURANG 2 TAHUN

Hal ini kerana ada segelintir individu mengambil kesempatan dengan membuat perniagaan air Zamzam disebabkan permintaan yang tinggi kerana banyak khasiatnya.

Larangan Jualan Air Zam-Zam. Terdapat pihak yang mengambil kesempatan mengimport, menjual dan mengedarkan air zam-zam sempena kedatangan musim haji pada tahun ini.
 Diingatkan semula bahawa penjualan air zam-zam di Malaysia adalah DILARANG dan pihak yang melakukan perkara tersebut bakal dikenakan hukuman jika disabitkan kesalahan.

Salurkan aduan anda kepada Bahagian Keselamatan dan Kualiti Makanan, Kementerian Kesihatan Malaysia jika mempunyai sebarang info berkaitan pengimportan, pengedaran dan penjualan air zam-zam.
Untuk pengetahuan, air zamzam ini termasuk dalam kategori air mineral semula jadi yang telah termaktub di bawah Peraturan360A, Peraturan-peraturan Makanan 1985.
Bagi yang mempunyai maklumat tentang kegiatan haram ini, diminta menyalurkan aduan kepada Bahagian Keselamatan dan Kualiti Makanan KKM, Jabatan Kesihatan Negeri atau Pejabat Kesihatan Daerah yang terdekat.
Sebarang pertanyaan dan aduan juga korang boleh lakukan secara atas talian di laman web rasmi dan laman Facebook KKM.
Sumber: Bahagian Keselamatan dan Kualiti Makanan, Kementerian Kesihatan Malaysia


Ramai Setuju Kerajaan Tetapkan Had Masa Keluar Malam Bagi Remaja Bawah 18 Tahun

Mungkin satu berita baik yang dah lama ditunggu-tunggu oleh ibu bapa – Kerajaan dan pihak berkuasa sedang mempertimbangkan kemungkinan menetapkan had masa atau ‘curfew’ bagi remaja bawah umur di Malaysia untuk keluar rumah pada waktu malam tanpa pengawasan orang dewasa. Larangan khas ini bertujuan untuk melindungi mereka daripada kegiatan dan pengaruh negatif yang semakin membimbangkan.
Ini adalah antara perkara yang dibangkitkan dan dipersetujui di mesyuarat Jawatankuasa Kabinet mengenai Pemberantasan Dadah yang dipengerusikan oleh Timbalan Perdana Menteri Datuk Seri Dr Wan Azizah Wan Ismail.

Beliau berkata pihak berkuasa serius mempertimbangkan usul ini bagi anak-anak bawah usia 18 tahun kerana rekod menunjukkan kegiatan menghidu gam adalah serius di kalangan remaja.
Katakan tidak pada dadah, walaupun ganja

Iceland Antara Negara Yang Telah Mempraktikkan Larangan Keluar Malam Bagi Remaja Bawah Umur
Jika ia ditetapkan, Malaysia bukanlah menjadi negara pertama yang akan memperkenalkan ‘perintah berkurung’ ini.

Negara seperti Iceland contohnya telah mengamalkan polisi ini, di mana di bawah Akta Perlindungan Kanak-kanak di Iceland, kanak-kanak di bawah usia 12 tahun tidak dibenarkan untuk berada di luar rumah selepas jam 8 malam kecuali diiringi oleh orang dewasa.
Kanak-kanak berumur 13 hingga 16 tahun pula tidak boleh berada di luar rumah selepas jam 10 malam, kecuali jika mereka pulang dari acara yang diiktiraf oleh sekolah, organisasi sukan atau kelab belia di sana.
Mereka yang melanggar undang-undang ini akan dibawa ke balai polis dan ibu bapa mereka perlu mengambil mereka di sana.

Masih Di Peringkat Cadangan
Dr Wan Azizah juga mengatakan bahawa undang-undang baharu untuk menangani penyalahgunaan bahan psikotropik juga sedang dirangka, sambil menambah bahawa ini bertujuan untuk menangani isu tabiat menghidu gam di kalangan belia.
“Ini masih di peringkat cadangan. Kita masih belum memikirkan tindakan-tindakan hukuman serta unsur-unsur pendidikan yang kita mahu sebagai sebahagian daripada undang-undang.”
“Tetapi apa yang pasti ialah kita perlu memastikan bahawa generasi masa depan kita tidak ketagih dengan produk psikotropik dan menghidu gam,” katanya sambil menambah bahawa walaupun kebiasaan itu mungkin tidak kelihatan berbahaya seperti menyuntik diri dengan dadah, namun ia adalah tetap merbahaya, jika tidak lebih berbahaya.
Setuju Tak?
Jadi, apa kata anda? Setuju tak dengan cadangan untuk menguatkuasakan larangan keluar malam untuk remaja ini? Bagi kami, ia adalah inisiatif yang baik dan patut disokong. Tindakan tegas sebegini setidak-tidaknya dapat mengawal kelakuan remaja yang sukar dikawal oleh ibu bapa. Rata-rata para netizen juga meluahkan pendapat yang sama.
Anda pula macam mana?

*Sumber: The Star


Mulai 2019, Kalau Nak Merokok Kena Berdiri 3m Dari Kedai Makan

Berikutan penguatkuasaan larangan merokok di restoran dan kedai makan, Timbalan Menteri Kesihatan, Dr Lee Boon Chye, membuat kenyataan bahawa larangan merokok itu menyatakan perokok hanya dibenarkan merokok di kawasan 3 meter atau 10 kaki dari kedai makan dan restoran terbuka.
Memetik ulasan beliau dari Berita Harian hari ini, “Kita faham juga mengenai hak perokok ini , jadi kita benarkan mereka merokok 10 kaki (tiga meter) dari premis berkenaan,” jelasnya menerusi sidang media.

Pengusaha Restoran Tak Akan Dikenakan Tindakan Sekiranya Perokok Masih Berdegil
Antara peraturan baru yang telah ditetapkan buat pengusaha dan pemilik kedai makan dan restoran antaranya termasuklah

perlu menaikkan tanda larangan merokok
tidak menyediakan kemudahan untuk merokok seperti bilik khas merokok dan bekas membuang puntung rokok

Bagi pengusaha kedai makan dan restoran yang gagal mematuhi peraturan ini boleh didenda melebihi RM3,000 atau penjara tidak melebihi enam bulan.

Terdahulu, isu pelanggaran peraturan itu oleh perokok yang degil telah dibangkitkan dan diambil maklum. Sehubungan itu, kementerian memberi jaminan pengusaha kedai makan dan restoran tidak akan dikenakan tindakan atas kesalahan perokok yang degil.

Foto Kredit: todayonline.com
6 Bulan Pertama Tempoh ‘Amaran’
Mengulas lanjut, katanya kementerian mempunyai 5,008 pegawai kesihatan persekitaran yang boleh menguatkuasakan peraturan larangan merokok itu selain bantuan pegawai kesihatan pihak berkuasa tempatan (PBT).
Untuk tempoh 6 bulan pertama peraturan larangan itu dilaksanakan, kementerian akan memberi amaran kepada perokok dan pengusaha premis perniagaan kedai makan yang ingkar terhadap larangan tersebut.
“Kita mahu peraturan larangan ini dilaksanakan bagi mendidik masyarakat berhenti merokok.
“Namun, jika ada perokok yang berdegil dan pengusaha kedai makan dan restoran yang masih mengulangi kesalahan maka mereka akan terus di saman,” katanya.
Foto Kredit: The Star Online
Talian Aduan Hotline 24 Jam
Peraturan larangan merokok itu diwarta mengikut Peraturan 11, Peraturan Kawalan Hasil Tembakau 2004 bakal dikuatkuasakan Januari tahun depan yang mana mereka melanggarnya boleh di denda tidak melebihi RM10,000 atau penjara tidak melebihi dua tahun.
Setakat ini, sebanyak 108 kedai makan dan restoran sudah pun mengisytiharkan premis mereka bebas asap rokok.
Sekiranya pengusaha kedai makan dan restoran telah mengikut peraturan tetapi masih ramai perokok yang berdegil, maka talian ‘hotline’ 03-388942530 yang beroperasi 24 jam boleh dihubungi untuk membuat aduan.


Lari Maraton Kat Lebuh Raya? IJM Allianz Duo Highway Challenge 2018 Pasti Buat Anda Rasa Puas

Aktiviti paling mudah dilakukan dalam sukan adalah berlari. Anda hanya perlu kawasan larian atau trek yang sesuai. Lagi mudah kalau buat dalam kawasan kejiranan rumah anda. Sesuai sebagai aktiviti riadah buat anda sekeluarga.

Kalau nak lain dari yang lain, apa kata anda slow jog di lebuh raya. Bukan selalu dibuat orang bukan? Mesti best. Tak lama lagi akan ada larian maraton di lebuh raya. Wow! Apa dia agaknya? Yang suka lari patut tahu pasal ni.
Sertai Larian IJM Allianz Duo Highway Challenge 2018, Pasti Seronok!

Kalau tak ada plan di hujung minggu, apa kata anda sertai Larian IJM Allianz Duo Highway Challenge 2018. Ia akan diadakan tak lama sahaja lagi. Tahun lepas pun dapat sambutan yang menggalakkan. ? Lebih 15 000 peserta. Memang meriah habis!

Program ini adalah kerjasama antara IJM Corporation Berhad (IJM) dan Allianz Malaysia Berhad (Allianz) selaku penaja utama, serta Besraya (M) Sdn Bhd, New Pantai Expressway Sdn Bhd dan EC Pixels selaku penganjur program. Gabungan yang sangat awesome!

IJM Allianz Duo Highway Challenge 2017, Official Video
Throwback to 2017 NPE Series of IJM Duo Highway Challenge 2017. 2018 Edition is coming soon! Stay Tune!
Posted by IJM Allianz Duo Highway Challenge 2018 on Wednesday, 10 January 2018

Jom tengok video throwback Larian IJM Allianz Duo Highway Challenge tahun lepas. Yang pernah sertai mesti terimbau kenangan. Memang seronok pun. Lebih-lebih lagi kalau pergi dengan keluarga. Dah tengok ni mesti nak join lagi tahun ni.
<< DAFTAR IJM ALLIANZ DUO HIGHWAY CHALLENGE 2018 DI SINI >>
Lebuhraya Ditutup Sepenuhnya, Dijamin Selamat

Larian IJM Allianz Duo Highway Challenge 2018 bakal diadakan di dua lebuh raya iaitu Lebuhraya NPE dan BESRAYA. Jangan risau, anda akan berlari dengan tenang. Lebuh raya bakal ditutup sepenuhnya bagi memberi laluan kepada acara ini.

Tapi bila diadakan? Ha, take note! Untuk larian di Lebuhraya BESRAYA, ia akan diadakan pada 29 April 2018. Larian di Lebuhraya NPE pula pada 29 Julai 2018. Apa kata anda sertai kedua-duanya sekali. Baru nampak semangat nak berlari tu. ? Hihi.
Peluang Menangi Wang Tunai RM72K & Pelbagai Barangan Menarik

Banyak gila jumlah wang tunai akan dimenangi dalam Larian IJM Allianz Duo Highway Challenge 2018. Rm72k! ? Kalau tak nak, tak tahu nak cakap apa. Peluang keemasan ni. Yang hebat larian jarak jauh tu rugi kalau tak join. Manalah tahu anda boleh jadi pemenang.

Dah jadi peserta takkan tak dapat apa-apa? Eh, mestilah ada! ? Antara barang yang akan diberi kepada peserta sewaktu Larian IJM Allianz Duo Highway Challenge 2018 ialah drawstring bag, event t-shirt, finisher t-shirt dan finisher medal. Syoknya!

Untuk pengetahuan anda, finisher t-shirt hanya diberi pada peserta yang berjaya habiskan Challenge Run 13km (Lebuhraya BESRAYA) dan 21km (Lebuhraya NPE). Lari sampai garisan penamat tau. ? Paling syok, t-shirt yang diberi adalah daripada jenama Brooks. Fuh!
Daftar Dengan Special Package, Boleh Dapat Harga Istimewa

Bersemangat nak jadi peserta Larian IJM Allianz Duo Highway Challenge 2018? Admin cadangkan anda daftar dengan Special Package. Boleh dapat harga istimewa iaitu RM140 untuk dua acara sekaligus. Bukan harga istimewa sahaja. Ada yang lain.

Anda boleh upgrade drawstring bag kepada dry bag untuk Challenge Run di Lebuhraya NPE. Selain itu, boleh dapat medal stand untuk combination medal. Yay! Terhad kepada 4000 penyertaan sahaja jadi cepat-cepat daftar! ?
Jom Sertai Larian IJM Allianz Duo Highway Challenge 2018

Anda nak info penuh tentang Larian IJM Allianz Duo Highway Challenge 2018? Nah, admin bagi flyer siap-siap kat bawah ni. Lagi senang nak usha. Hee. ? Jangan lupa share kat keluarga dan kawan-kawan ya. Lagi ramai lagi meriah!

Nak info lebih lanjut, boleh terus klik sini untuk ke laman web IJM Allianz Duo Highway Challenge 2018. Jangan lupa like dan follow Facebook IJM Allianz Duo Highway Challenge 2018 untuk tahu perkembangan terkini mereka.
Jadi bolehlah lari puas-puas kat lebuhraya dengan selamat sewaktu event nanti. ?♀?♂ Pendaftaran masih lagi dibuka tau. Boleh klik terus kat bawah ni untuk daftar. Dah sedia nak lari? Ke garisan, sedia, mula! ?
<< DAFTAR IJM ALLIANZ DUO HIGHWAY CHALLENGE 2018 DI SINI >>


Lelaki Ini Kongsi Pengalaman ‘Lasik Surgery’ Mata Dengan Kos Berpatutan, Berbaloi!

Pembedahan mata ‘Laserassisted in-situ keratomileusis’ atau lebih dikenali sebagai LASIK adalah prosedur membetulkan semula beberapa masalah penglihatan dan mengurangkan kebergantungan kepada penggunaan cermin mata atau kanta lekap.  Memang agak mengilukan apabila melihat prosedur pembedahan mata dan pastinya ramai tidak akan melakukannya dan akan terus memakai cermin mata.
Berbeza pula dengan lelaki ini dimana beliau berkongsikan pengalamannya melakukan pembedahan lasik mata untuk mendapatkan kembali penglihatan yang jelas. Apa yang lebih menarik, kos pembedahan lasik ini juga lebih murah dan berbaloi dari tempat yang lain. Nak tahu bagaimana caranya? Jom kita baca perkongsian ini.

SELAMAT TINGGAL RABUN
MY LASIK REVIEW
Bila sampai ja sana, akan dapat paper bag & dapat banyak ubat ni nanti.
Nak dekat 8 tahun pakai spec. Alhamdulilah dapat balik “mata”. Lepas buat lasik surgery ni mata kembali macam asal nampak clear terus & paling seronok bila silau pun hilang sekali. Sebelum tu, dulu memang seorang yang rabun jauh. Mula pakai spec masa spm kalau tak silap. Tapi masa tu pakai pun “on off” saja sebab power masa tu takda la teruk sangat.

Bila sambung belajar di universiti, mata semakin rabun sampai kena pakai sepanjang masa. Mungkin salah satu sebab masa belajar tu memang boleh katakan tiap hari menghadap laptop (kos graphic design mmg tak lari dengan laptop). Bila hari hari tengok laptop, rabun pun makin lama makin teruk. Power makin naik. Tapi masa ni belum terfikir nak buat “lasik surgery” lagi. Tak pakai spec masih boleh nampak tapi blur blur so masa tengah tak pakai spec, kalau ada yang melambai atau tegur tapi tak dilayan minta maaf ye hahahaha rabun la katakan.

Dah habis belajar, masuk alam pekerjaan pulak. Power makin naik lagi (last check sebelum lasik hari tu power dah nak dekat 300). Lepas tu terfikir nak buat lasik surgery, tapi modal belum ada jadi hold kejap. Bila dah ada saving sikit, baru lah mula survey tempat mana yang ada buat lasik ni (Dr. Muhaya, UIA Kuantan, Pusat Pakar Mata Abdul Razak & Advance Vision Eye).
After dah dapat result dari survey tadi, then consider dari segi cost/location, puas hati dengan review dari customer yang pernah buat kat tempat tu & kos yang paling murah (nak dibezakan dengan tempat lain). Akhirnya buat keputusan untuk buat “pembedahan lasik” di Advance Vision Eye Specialist Centre dekat Damansara Utama.
PROSEDUR YANG ANDA PERLU BUAT UNTUK RAWATAN LASIK

1) Benda pertama kena buat, call tempat tu tanya macam mana procedure. Mereka setkan date & minta kita datang kesana. Kali pertama sampai sana, ada sorang consultant yang akan terangkan pasal procedure, kaedah & kos untuk buat pembedahan lasik. (FOC)
2) Lepas dah diberikan penerangan, next step adalah “eye screening test”. Boleh buat pada hari yang sama masa kali pertama datang ke sana atau lain hari. Jadi, abang buat “eye screeningt test” ni di lain hari. Call & set appointment semula. Bila sampai sana, macam biasa akan ada consultant yang akan buat “eye screening test” secara manual & komputer. Test ni adalah untuk menentukan sama ada kena buat “normal lasik surgery” atau “custom lasik surgery”. Based on kita punya ketebalan lapisan kornea mata. Lepas dah settle test dengan consultant, nanti kita akan jumpa Dr (dia yang akan decide sama ada kita akan buat normal or custom lasik surgery).
KOS EYE SCREENING TEST

Untuk makluman semua, “eye screening test ni kosnya RM80.00. Lepas dah buat test tu, terpulang sama ada nak terus proceed dengan surgery atau tak. Kalau tak, kos RM80.00 tak dipulangkan ye. Kalau nak proceed, masa ni dah boleh booking and buat deposit sebanyak RM400 (in cash).
Dapat info dari mereka, untuk pembedahan lasik ni mereka dah tak guna kaedah pisau/blade untuk buka lapisan kornea mata tu (seramkan dengar hahahaha). Jadi makna kata, dekat sana sekarang mereka guna kaedah fully laser atau bladeless masa pembedahan lasik ni (serious tak sakit).
Jadi bila dah fikir punya fikir, nekad untuk teruskan. Maka… satu tarikh telah dilock untuk pembedahan lasik (26/10/2018) – Jumaat. Pembedahan lasik memang akan dibuat pada hari jumaat saja.
3) Sebelum hari kejadian, kita akan ke sana untuk final checking satu atau dua hari sebelum (boleh pilih sama ada hari rabu atau khamis). Dan masa ni jugak kita akan bayar terus full payment.
26/10/2018, terus ke ke sana ditemani my siblings (sebab diberitahu bila selesai pembedahan kita memang tak boleh memandu). So sekarang cuma tunggu turn untuk naik tingkat atas & masuk ke operation room.
Tunggu punya tunggu (boleh tahan lama jugak sebab ramai) nama dipanggil. Naik ke tingkat atas, tukar baju & tunggu dalam waiting room. Masa tu dia panggil tiga orang sekali. Saya orang kedua. Masa orang pertama tengah buat pembedahan, nurse panggil tunggu dekat luar untuk get ready (masa tu macam macam doa dah baca, cuak punya pasal). Masa kat luar tu, nurse akan titiskan ubat bius dekat mata. Rasa kurang selesa sikit & mata rasa macam mengembang.
PEMBEDAHAN DIBUAT DALAM KEADAAN SEDAR

Tadaaaa! Namaaaaaa dah dipanggil untuk masuk dalam operation room. Masa ni tengok muka nurse and Dr pun tak nampak sangat (sebab dah kena tanggalkan spec). Dr kat situ sangat ramah and banyak borak, mungkin dia nak kasi hilang cuak kot. So I am ready untuk lasik surgery!
Untuk makluman semua, pembedahan dibuat dalam keadaan sedar. Dr cuma minta kita stay cool and jangan banyak gerak. Kita akan dibaringkan, Dr akan mulakan dengan mata kanan dulu & kemudian mata kiri. Masa ni lah tembakan “laser” dibuat. Dr pesan mata focus pada laser tu saja jangan gerakan mata. Tak sakit, cuma ada bau bau hangit hahahahaha. Tapi betul tak sakit. Pembedahan ni ambil masa kira kira 6-10 mins untuk kedua dua mata.
Alhamdulilah lega bila dua dua mata dah “ditembak” laser. Selesai semua, buka mata dan terus nampak muka nurses dengan Dr dengan jelas (masa ni penglihatan sekitar 40-50 percent). Macam wow! Selesai semua urusan, turun kebawah semula untuk ambil ubat & appointment card untuk rawatan susulan. Boleh balik!
Takda gambar masa surgery hahahaha so ada gambar bila dah siap semua & terus kena spec yang betul hitam.
4) Tapi esoknya kena datang lagi untuk berjumpa dengan Dr untuk pemeriksaan lanjutan. Sebelum nak keluar, memang akan kena pakai spec yang betul betul gelap sebab mata tak boleh direct kena pada matahari. Dalam perjalanan dalam kereta, mata sedikit tak selesa macam ada pasir & akan berair ja macam orang menangis.
Sampai rumah terus titiskan ubat, makan ubat tahan sakit/gatal & terus tidur dalam 3-4 jam atas nasihat Dr. Bila bangun, mata still susah nak buka dan masih berair (2 hari jugak macam tu). Risau jugak hahahaha so call klinik, mereka cakap itu normal. Masuk hari ketiga keempat mata dah boleh buka & penglihatan dah boleh tengok sikit sikit.
Lama kelamaan… Alhamdulilah! Penglihatan dan semakin jelas and macam tak percaya dah boleh tengok tv tanpa spec. Even mata macam kabur sedikit tapi semakin jelas dan jelas. Alhamdulilah dah dapat “mata” balik.
BERSEDIA UNTUK CHECKUP DENGAN SELALU
30/10/2018 – On the way to klinik. Check up selepas seminggu surgery & untuk remove contact lens.
5) Ok sebelum tu, untuk pengetahuan semua. Lepas surgery ni, akan ada check up dengan Dr. So, memang kena ready dari segi masa sebab buat hari biasa weekdays. Check up atau ujian mata ni ada tempoh dia, seminggu selepas pembedahan (wajib datang), sebulan (wajib datang), tiga bulan (terpulang) & enam bulan (terpulang). Oh ni lifetime warranty ya!
Now 4 month+ after lasik surgery, mata dah betul betul jelas dah boleh lihat 100%. Silau pun hilang. Pada kawan kawan yang nak buat, teruskan. Oh lupaaaa nak bagitau saya buat normal lasik surgery sebab power masih bawah “500”. Custom surgery tu untuk siapa yang powernya atas “500”.

6) Untuk kosnya semua RM2888 untuk kedua mata. Setakat survey, tempat ni terpaling murah & dapat review yang sangat baik. Deposit diperlukan sebanyak RM400. Untuk custom surgery kosnya sedikit mahal, RM5588. So siapa yang powernya masih bawah 500, cepat cepat buat!
7) Ramai yang akan tanya, sakit tak masa pembedahan tu? Jawapannya, semestinya la tak! Cuma sakit sikit nak cari modal tapi Inshaallah berbaloi kerana nikmat mata yang tak ternilai. Sekarang dah boleh tengok tv & drive tanpa spec, say no more!
Sekian, dari dulu seorang yang rabun/ Advance Vision Eye Specialist Centre (03 – 7724 1392)
*Klinik ada sediakan antibiotic dan pelembab mata (macam eyemore). Memang kena pakai ikut time dah diberi. Sangat membantu.
Sumber : Muzaimil Huzairi


Latih Anak Makan Bersila Vs Makan Di Meja, Yang Mana Satu Lebih Bagus Diamalkan?

Waktu makan sudah tiba! Pastinya anak-anak akan gembira dan berlari datang ke meja makan untuk menjamu selera. Namun, bukan semua ibu bapa mempraktikkan cara makan di meja makan untuk anak-anak yang masih kecil. Cara lain adalah dengan membiarkan anak-anak membiasakan diri untuk makan bersila di atas lantai. Kata mereka dengan cara ini akan melatih anak-anak untuk mengawal cara postur badan. Tetapi, ini tidak bermakna melatih anak makan di meja makan tidak bagus kerana kedua-dua cara ini ada manfaatnya!
MAKAN BERSILA vs MAKAN DI MEJA

Kedua-duanya ada kebaikan tersendiri.
Makan bersila (atas lantai)

1. Makan bersila akan melatih anak makan dalam keadaan yang lebih mencabar sebab anak perlu belajar mengawal kedudukan badan semasa bersila sambil tangan perlu fokus kepada koordinasi mata-tangan untuk menyuap makanan ke mulut.

2. Bersila perlukan kawalan postur yang lebih tinggi. Kerana itu ada anak akan duduk bongkok (slump) semasa bersila. Mereka kurang kuat menahan tubuh untuk duduk tegak.
3. Makan dengan tangan sambil bersila akan melatih “in-hand manipulation” yang penting untuk koordinasi halus tangan yang sangat penting untuk menulis.
4. Makan dengan tangan sambil bersila juga akan memudahkan stimulasi tactile, menyebabkan anak-anak lebih bersedia dengan pelbagai tekstur makanan.
Makan di meja

1. Bantu anak-anak menguatkan postur tubuh semasa duduk.
2. Makan di meja terutamanya dengan utensil adalah antara latihan motor halus yang paling bagus dan natural.
3. Makan di meja memudahkan anak fokus pada aktiviti makan dan ruangan sosial semua ahli keluarga yang berada di meja.
4. Bersosial sambil makan di meja lebih mudah dari sudut lapangan visual berbanding di atas lantai, kerana semasa bersila, anak ada potensi untuk duduk “slump” (bongkok kan badan sedikit), dan mengurangkan lapangan visualnya.
5. Melatih anak duduk di meja akan memudahkan anak untuk lebih “behave” dalam situasi keperluan sosial seperti pergi ke kenduri, ke kedai makan dan lain-lain yang memerlukan mereka makan di meja
Kesimpulannya:

Latih anak anda makan mengikut kebiasaan keluarga. Dan jangan lupa “consider” keperluan sosial persekitaran anak anda  Berikan juga peluang untuk anak cuba variasi cara makan yang lain juga. Semoga perkongsian ini bermanfaat.
Sumber : OT AisyahRozalli


Latih Anak Pandai Berfikir Dengan Cepat Semudah ABC! Boleh Cuba Tips Bernas Ini

Sebahagian dari proses mendidik anak adalah cara untuk melatih otak anak-anak untuk berfikir. Tugas ini bukan mudah kerana anak-anak khususnya yang masih kecil, masih susah untuk menumpukan perhatian dalam memahami apa yang diajar. Namun, sedar atau tidak, kadang-kadang cara yang digunakan oleh ibu bapa untuk melatih anak pintar berfikir adalah salah. Contohnya, terlampau membiarkan anak bersama gajet atau permainan di dalam telefon pintar.
Mungkin anda beranggapan bahawa dengan adanya aplikasi pendidikan dalam telefon pintar, anak-anak akan mudah menerima dan mahir berfikir sendiri. Oleh itu, anda perlu fikir semula. Jom kita baca sedikit perkongsian oleh Puan Nurul Fauzana di laman Facebook beliau tentang tips untuk mengajar anak berfikir dengan cepat dan semudah ABC !

“Ini mesin air. Cuba masukkan duit ni”, sambil menghulur kepada anak dan menunjukkan lubang duit.
“Nak air mana?”, sambil menunjukkan pilihan air yang akan mula menyala.

“Tekan”, sambil memegang tangan anak, membantu mereka menekan butang (‘prompting’ fizikal).

Teng teng teng.
“Cuba tengok bawah, air dah keluar. Cuba ambil.”
http://dulwichonview.org.uk/
Inilah yang sepatutnya ibu bapa tunjukkan kepada anak-anak kecil, seawal usia mereka sudah mula boleh mengeluarkan bunyi-bunyi. Fungsi suatu objek. Kesan dan akibat. Tekan sini, keluar sana. Tekan yang tak menyala tak keluar. Sebab apa? Dah habis. Sesuaikan ikut usia anak. Tak perlu la sampai sejam nak terangkan fungsi mesin air. Ajar sedikit, jumpa lagi, ulang dan tambah sedikit demi sedikit info. Jumpa mesin duit pula. Ulang proses yang sama. Bukannya tunjuk ejaan a b c di mesin air semasa anak itu 12 bulan. Sekiranya sudah 3 tahun dan sudah diajarkan fungsi mesin air itu, barulah betul nak ajar a b c.
Ajarlah anak ikut usianya. Anak 12 bulan perlu diajar merangsang deria pada badan mereka, bukan diajar a b c dahulu. Bila dah 3-4 tahun usia masuk tadika, barulah ajar a b c. Ini perkembangan yang patut mereka dapat semasa 0-3 tahun sudah tertinggal, terus melompat nak ajar a b c. Inilah yang ditekankan oleh Juruterapis Cara Kerja semasa kami menghadiri kursus Melatih Otak Anak-anak Berfikir.
TAPI SAYA NAK AJAR ANAK SAYA ABC 123
www.youtube.com
Untuk bawah 3 tahun, ajar mengira dengan objek. Kaitkan kiraan dengan benda maujud. Nak biskut? Nak berapa? 3?Beri 1, sebut 1, anak ulang. Beri 2, sebut 2, anak ulang . Beri 3, sebut 3, anak ulang. Barulah anak akan mengaitkan 3 dengan nilai barang, bukannya terus mahu mengajar simbol 3. Begitu juga membaca, ini kucing. Kucing bunyi apa ? Bunyi kucing ada dekat mana? Jom cari. Kucing ada belakang rumah. Kucing bawah meja. Pergi cara kucing tu dekat mana. Kalau rumah tak ada kucing, gantikan dengan sorok telefon mama di bilik. Guna telefon ayah, telefon. Cari di mana telefon.
Ini merangsang deria pendengaran mereka. Halang main kucing, gantikan dengan benda setara. Bermain dengan kucing, mereka belajar memegang bulu (sentuhan-tactile), mereka belajar bunyi kucing (pendengaran-auditori), mereka belajar sebut nama kucing. Halang main kucing, tak bawa pergi zoo, bagi hadiah hari lahir Iphone 7. Muat turun aplikasi iZoo. No no no. (Seperti dah sebut sebelum ini, bukan salah gajet, salah , boleh scroll wall FB sebelum ni untuk kisah penuh.) Barulah bila Cikgu Tadika panggil nama, anak respon. Cikgu tanya soalan, anak berebut angkat tangan.
Deria-deria mereka telah dirangsang dengan baik sejak 0-3 tahun. Satu ayat yang agak menakutkan yang dikongsikan oleh Juruterapis Cara Kerja. “Saya lama dah merawat anak-anak yang memang lahir dengan autisme. Tapi yang saya takut, sejak akhir-akhir ini, dengan kemunculan telefon pintar, anak-anak yang kita luaran tengok normal, ada simptom-simptom autisme. Kad-kad bergambar yang selalu kita gunakan untuk mengajar anak, memang salah satu bentuk komunikasi yang digunakan untuk ajar-ajar anak autisme. Yang saya pelik, kenapa nak ajar bayi, yang boleh mengeluarkan bunyi dan bercakap, guna kad. Gunalah objek di sekeliling, guna suara, guna memek muka.
Kalau memang ada sedikit simptom, boleh dirawat dengan aktiviti permainan. Tapi kalau dah teruk sangat, memang kena bawa jumpa doktor dan terapis.” Rasa berdebar-debar, takut, semua ada. Saya juga ada anak. Saya juga bagi gajet. Bila tahu gajet tak bagus, memang sudah hadkan masa. Namun kadang-kadang masih lupa untuk mengganti dengan benda setara yang mereka sangat perlu. Rasa sarat dada dalam tempoh sehari kursus Sabtu lepas. Berkira-kira banyak perkara terlepas pandang. Bukan anak sahaja yang perlu dihadkan gajet. Mama dan ayahnya juga sama. Barulah boleh berinteraksi dengan penuh memek muka dan ekspresi. Baru anak tahu bezakan bila mama marah, bila mama sedih, bila mama bergurau.
“Jangan biar anak memanipulasi kita. Kita kena pandai manipulasi anak. Tapi semua tu kita boleh buat hanya sekiranya kita dalam situasi stabil, emosi baik”, antara ayat-ayat hikmah Puan Nurul Ilyani Binti Munsarikh yang memberikan tip mengajar anak-anak kurang fokus belajar. Wujudkan daya pengaruh pada anak dalam kelas, baru anak dengar cakap kita. Dalam kelas kena guna semua memek muka, sebab kita nak sampaikan ilmu. Luar kelas apabila beri arahan, kena buat muka serius. ” Inilah agaknya orang kata, cakap hanya apabila perlu. Cakap ikut situasi. Baru anak tahu beza. Di rumah kita boleh buka peti ais, tapi bila kita pergi rumah sekian sekian, tak bolehlah.
KEMAHIRAN MENUNGGU GILIRAN
“Paling mudah guna tabung. Buat bulatan, bergilir masukkan duit. Bukan sekali ya anak boleh dapat. Berulang kali.” Jadi tak ada masalah kalau anak baru seorang, belajar bergilir dengan emak, ayah. Kalau anak berdua, lagi la bagus. Buat aktiviti menunggu giliran. Barulah anak tahu apabila Cikgu Tadika suruh beratur, tunggu giliran naik tangga gelongsor. Ini anak jadi tak sabar, asyik dia aje nak naik dulu, nak potong barisan.
Sewaktu menaip semula nota-nota ini, saya terfikir, mesti ini sebabnya orang Jepun boleh beratur elok, boleh sabar menunggu giliran seperti yang digambarkan di media sosial. (Siapa belajar Jepun boleh sahkan memang orang Jepun sopan-santun kah?). Agaknya di Malaysia ni, kenapa ramai sangat masuk ‘lorong kecemasan’ kalau memandu. Tak sabar. Memang bukan semua. Tapi itulah yang kita sendiri boleh nampak. Budaya Tinggi ini memang kita sudah ada sejak turun temurun. Bahasa kita juga sudah cantik tersusun. Namun aplikasinya masih kurang, sehingga kesannya boleh kita lihat hari ini di hadapan mata kita.
Jadi bagaimana kita mahu wujudkan masyarakat yang berbudaya dan berbahasa tinggi? Mulakan dari rumah, disokong dengan persekitaran yang membantu anak-anak ini mengekalkan apa yang ada dalam diri mereka. Di Rangkaian Tadika ABS, inilah Bahasa dan Budaya Melayu tinggi yang cuba dipupuk ke dalam jiwa setiap anak. Tapi ini tidak akan berjaya tanpa sokongan semua pihak.
“It takes a village to raise a child.”
Sumber Facebook : Nurul Fauzana


5 Cara Berkesan Latih Anak Usia 2 Tahun Berhenti Pakai Pampers Dalam Masa 4 Hari!

Apabila anak sudah mencapai umur 2 tahun, inilah masanya untuk ibu bapa memperkenalkan potty training kepada mereka. Proses ini adalah untuk melatih si manja untuk membiasakan diri dengan tidak memakai lampin pakai buang dan menggunakan tandas untuk membuang air kecil dan besar.
Namun, bukan semua anak-anak akan melalui proses ini dengan mudah dan menerima latihan tidak memakai pampers. Jadi, ibu ini berkongsikan 5 cara untuk anda latih anak berusia 2 tahun tidak memakai pampers dalam masa 4 hari sahaja. Boleh cuba!

CARA LATIH ANAK BERHENTI PAKAI PAMPERS DALAM 4 HARI

Sebagai ibu pertama kali yang melalui fasa ini, Sara rasa sangat teruja nak share pada ibu baru dan pertama kali yang akan melalui fasa sama ini seperti sara! Sara tak sangka rupanya anak anak boleh sangat rupanya potty train dalam 4 hari seperti yang sara jumpa berlaku di barat dalam Pinterest.

So sara nak share sebagai panduan pada ibu yang baru nak mencuba. Apa yang sara belajar, kerjasama suami isteri amat penting. Tak boleh hanya seorang yang bersedia.

1. Berhenti pakai pampers pada hari pertama dan katakan pada dia jika nak terkencing beritahu mama. Beri anak rasa perbezaan tak pakai pampers. Beri anak rasa terkencing pertama kali dalam seluar tanpa pampers. Reaksi menangis, merengek, menjerit adalah biasa kerana anak merasakan ia perkara asing atau berbeza dari kebiasaan dia.Anak akan mula tahu “ooo terkencing tanpa pampers rasa macam ni, I need to go to toilet..” Pertama kali memang anak akan terkencing di dalam seluar selama beberapa kali . Teruskan.

2. Pada hari kedua dan tiga, less mess akan berlaku kerana anak mula boleh beritahu tapi kadangkala terkucil juga jika leka bermain.Tugas kita tanya setiap 2-3 jam atau mudah saja nak cam, jika anak ada minum air sebelum itu dalam 1-2 jam ajak lagi atau tanya lagi.
3. Ketika anak bangun dari tidur, terus bawa ke tandas kerana biasanya anak memang akan kencing ketika ini. Sebelum tidur juga perlu bawa lagi ke tandas.
4. Pada hari keempat, anak mula pandai beritahu untuk semua sesi kencing tanpa terkucil, dan juga sudah mula selesa dan seronok kencing di tandas. Time ni percayalah ibu ibu atau abah abah rasa nak terbang sebab rasa accomplished yang luar biasa. Cuba bawak anak keluar dan test. Kami cuba pakaikan pampers ketika keluar semalam to test, amazingly, anak tak kencing dalam pampers seperti selalu dan meminta untuk kencing di tandas seperti biasa.

5. Untuk berak, ianya mengambil masa, jangan putus asa jika ianya tidak berhasil, teruskan sahaja off pampers dan keep encourage anak untuk menggunakan tandas.
6. Done! Tak perlu pampers lagi!
7. Jom Cuba!
P/S: drama nak ke tandas banyak kali tu biasa. Kejap kejap nak kencing nak berak dalam 3 hari pertama. Kena banyak sabar , dia tengah nak tune.
P/S: Disclaimer : Tak semua boleh potty train at 2 years old. Baca dan research dulu ya. Make sure sensory all develop well and boleh start. Jangan paksa and push anak ya.
Sumber : Sarah Fadzil


Baru Usia 11 Hari, Dr.Sheikh Muszaphar Dah Latih Anak Meniarap Guna Kaedah Tummy Time!

Siapa yang tidak mengenali Datuk Dr. Sheikh Muszaphar dan Datin Dr Harlina bukan? Mereka juga lebih dikenali sebagai antara ‘ikon’ dalam dunia parenting kerana selalu berkongsikan ilmu keibubapaan.
Baru-baru ini, Dr. Harlina telah melahirkan sepasang bayi kembar perempuan lelaki yang telah diberi nama Sheikh Eusoff dan Sophea Emelia. Apa yang menariknya, usia bayi baharu sahaja berusia 11 hari, namun Dr.Sheikh Muszaphar sudah melatih anaknya meniarap!

KELEBIHAN TUMMY TIME UNTUK BAYI

Menurutnya, ada banyak kebaikan jika bayi diajar melakukan Tummy Time sebaik dilahirkan. Aktiviti ini boleh menguatkan bahagian belakang dan juga leher bayi.

Tambahnya, Eusoff sudah mula melakukan Tummy Time sebaik sahaja tali pusat ditanggalkan dan melakukannya 3 kali sehari, setiap satu mini setiap hari.

Jelasnya, dia juga melihat hasil yang luar biasa pada anak-anaknya yang terdahulu dengan melakukan perkara yang sama dan mengharapkan dapat memberikan kesan positif kepada Eusoff dan Emilia.Memang hebat!
Video – Eusoff Tummytime Day 12

https://media.siraplimau.com/2020/12/129275184_3601126443280223_5201792688056075344_n.mp4
I can never stress the importance of Tummytime on babies.
It strengthens the back and limbs which allow them to start crawling at an earlier phase .
It expands the lungs when they cry doing the activity.
I started on Eusoff once the Umbilical Cord has detached.
I do them 3 times a day lasting for a minute each.
The idea here is to make babies comfortable lying on prone position .
I will increase the duration to 3-5 minutes as time goes by .
Once they do , ideally they should just be on Diapers pushing their toes on a rough surface trying to move forward .
The earlier the child crawls the better
The earlier the child walks the better
The earlier the child reads the better
The earlier the child do Maths the better
All these phases will accelerate brain stimulation and maximise the true potential in your Child in years to come.
I have seen the exceptional results on B, T , A & N and I expect E&E with similar impact.
InsyaAllah …
Just sharing …

Good Morning Everyone
Love As Always
PS – Emelia’s cord is still intact . Her Tummytime shall have to wait for now.
PSS – Detailed descriptions on Tummytime in
‘ My Way Of Parenting ‘ Book .
Sumber: Dr.Sheikh Muszaphar


[FOTO] Laungan Azan Bergema, Ramai ‘Banjiri’ Seluruh Masjid Di New Zealand Sempena #HeadScarfforHarmony

Berikutan tragedi tembakan yang berlaku di New Zealand yang telah mengorbankan kira-kira 50 orang mangsa, Perdana Menteri New Zealand, Jacinda Laurell Ardern telah mengadakan satu bentuk solidariti dalam kalangan rakyat New Zealand sebagai penghormatan terakhir.
Gerakan solidariti yang diberi nama #HeadScarfforHarmony ini mendapat sambutan yang baik dari orang ramai bukan sahaja di negara New Zealand itu sendiri malah seluruh dunia. Gerakan solidariti yang diasaskan oleh Dr. Thaya Ashman ini mengalu-alukan orang ramai untuk memakai scarf di kepala bagi wanita dan scarf di bahu bagi lelaki untuk memberikan penghormatan terakhir kepada mangsa-mangsa tragedi masjid tersebut. Oleh itu, kami sertakan foto-foto suasana di Christchurch dan bandar lain di New Zealand sempena solat Jumaat dan #HeadScarfforHarmony.

RAMAI ORANG BERTUMPU DI MASJID

Bukan sahaja di Christchurch, ini merupakan suasana di luar masjid di bandar Auckland dimana ramai orang turut hadir bagi memberikan penghormatan terakhir dan mendengar laungan azan.

Media dari seluruh dunia juga tidak terlepas untuk melaporkan suasana di Christchurch pada hari ini bagi menyokong tanda solidariti memperingati mangsa yang terlibat.

WAJAH AKHBAR DI NEW ZEALAND HARI INI

Azan Solat Jumaat juga berkumandang dan bersiaran langsung di stesen radio dan televisyen berserta 2 minit tafakur sebagai tanda solidariti kepada mangsa-mangsa yang terkorban. Azan berkumandang pada jam 1.30 petang bersamaan kira-kira 8.30 pagi waktu Malaysia.

A week after the Christchurch mosque attacks, New Zealand broadcasts the Muslim call to prayer and observes two minutes' silence in memory of the 50 people killed in the shootings https://t.co/EOFkz7QftH pic.twitter.com/oC4TppElAV
— CNN (@CNN) March 22, 2019

Just wow so much respect for this women ??#NewZealand#Christchurch pic.twitter.com/hr7M2QRv0T
— 0ne_tea (@Lauren60063725) March 22, 2019


Bila Dengar Laungan Azan Merdu Dari Adik Ini, Terasa Bagai Di Makkah. Subhanallah!

Adik ini bernama Amnan. Beliau mempunyai cita-cita dan untuk melafazkan azan di Masjid al-Haram Makkah atau Masjid Nabawi Madinah al-Munawwarah. Mohon kita semua doakan kejayaan adik ini.


“Lawa Sangat!”- Adik Beradik Kumpul Duit Cantikkan Rumah Untuk Mak Abah

Berbakti kepada orang tua sudah menjadi satu tuntutan dalam Islam. Hal ini kerana pengorbanan mereka dalam membesarkan anak-anak tidak terhitung dan tiada gantinya.
Apa sahaja sanggup dilakukan demi memastikan anak-anak mendapat keperluan hidup yang mencukupi. Apabila dewasa giliran kita pula untuk membalas jasa mereka seperti yang dilakukan Hazrin Zairi bersama adik-beradiknya.

Baca juga: ‘Rumahku Syurgaku’- Suami ‘Renovate’ Sendiri Rumah Pertama Dari A-Z!
ADIK BERADIK KUMPUL DUIT CANTIKKAN RUMAH UNTUK MAK ABAH

Akhirnya siap rumah mak abah. Assalamualaikum, salam jumaat dan hari yang penuh berkat. Alhamdulillah syukur ke hadrat ilahi kerana niat yang saya dan Azrel pasang untuk tempoh 1-2 tahun, akhirnya menjadi kenyataan.

Niat kami hanya untuk mencantikkan rumah mak & abah yang dibeli pada lebih kurang 20 tahun yang lepas. Rumah apartment yang ditinggalkan kerana jauh dengan kediaman sekarang dan terbiar tiada siapa yang duduk, kini Alhamdulillah, sedap sikit mata memandang.

Semuanya untuk gembirakan mak & abah. Di sini ingin saya berterima kasih kepada ahli keluarga, kerana terus mendoakan adik & abang. Rakan rakan, Faizal , Shah , Asyraf, Hanisah & Zura kerana berkongsi idea konsep rumah ini dan sentiasa sabar menanti sehingga siap.

Terlebih dihargai kepada Mu’az Hamzah dan Ifa Zarifah sama sama mengubah daripada yang asal kepada yang lebih menarik seperti sekarang.

Biasalah, bila rumah terbiar lama, ada lah tu yang ‘singgah letak barang’ dan menjadi port budak bermain. Agak kotor sikit.

Menjengah ke ruangan komen, rata-rata warganet turut teruja melihat hasil yang dimuat naik di laman Facebook dan tidak melepaskan peluang memuji kecantikkan wajah baharu rumah tersebut.

Syukur, cantik sangat rumah baharu. Semoga terus dilimpahkan rezeki. Amin…

Sumber: Facebook Hazrin Zairi